Ini 6 Lagu 80-an Yang Mampu Menggembirakan Menurut Kajian

Muzik boleh dikatakan antara salah satu perkara yang penting dalam hidup kita sebagai manusia. Banyak fungsi muzik yang memberikan manfaat kepada kita dan yang paling utamanya adalah sebagai terapi minda.

Muzik melalui lagu mampu membuatkan seseorang yang sedih menjadi bersemangat dan melupakan masalah buat seketika. Ia juga mampu mengubat hati yang luka dan membuatkan senyuman terukir.

Malah, terdapat sesetengah lagu yang mampu menaikkan semangat seseorang kepada tahap yang lebih baik. Jadi iluminasi.com ingin berkongsi dengan anda 6 lagu yang mampu menaikkan semangat menurut kajian oleh Dr. Jacob Jolij, seorang saintis neurologi kognitif dari Universiti Gronigen, Belanda.

Apabila anda mendengar lagu ini, pasti anda berasa seperti hendak menari kan? Lagu retro yang berusia 42 tahun ini mampu membuatkan anda berasa tenang dan gembira. Dancing Queen merupakan lagu pop Eropah yang dihasilkan oleh sebuah band Sweden terkenal iaitu ABBA.

Ia ditulis oleh Benny Andersson, Bjorn Ulvaeus dan Stig Anderson dan dikeluarkan pada 15 Ogos 1976.

Antara lagu yang paling popular di dunia adalah Uptown Girl, yang membuatkan anda menggoyangkan kepala dan mampu menaikkan mood seseorang. Lagu ini pernah dipopularkan oleh kumpulan Westlife, namun ia bukanlah lagu asal mereka.

Lagu ini ditulis dan dinyanyikan oleh pemuzik terkenal Amerika, Billy Joel yang dilancarkan pada 29 September 1983 dalam albu ke-9 iaitu An Innocent Man. Memang benar lagu ini mampu membuatkan seseorang itu tersenyum.

Jika lagu-lagu dalam senarai ini membuatkan anda berasa ingin menari dan menggoyangkan kepala, lain pula kesan daripada lagu ini. Hanya dengan mendengar intro lagu daripada kumpulan Surviror ini sahaja mampu membuatkan anda menumbuk-numbuk seolah-olah anda sedang bertinju.

Lagu ini sangat popular kerana menjadi lagu tema filem Rocky III dan dijadikan sebagai penaik semangat dalam pelbagai acara termasuklah sukan terutamanya tinju. Muzik dan liriknya yang sangat positif dan berkenaan dengan survivall memberikan satu aura yang lain daripada yang lain.

Siapa tak kenal Bon Jovi kan? Antara band paling terkenal di dunia satu ketika dahulu. Lagu yang dihasilkan oleh band ini pada tahun 1986 melalui album ke-3 mereka iaitu Slippery When Wet ini ditulis oleh Jon Bon Jovi, Richie Sambora dan Desmond Child.

Ia berada di kedudukan pertama carta Rock Mainstream Billboard dan lagu kedua Bon Jovi di No.1 Billboeard Hot 100. Ia menjadi lagu kegemaran bagi mereka yang bekerja di limbungan kapal, di restoran dan mereka yang sedang bersedih.

Tajuknya sahaja sudah mampu memberikan semangat, apatah lagi lagunya. Lagu terkenal ini dinyanyikan oleh Gloria Gaynor yang dikeluarkan pada Oktober 1978. Ia terjual sebanyak 14 juta salinan di seluruh dunia dan masih kekal sebagai lagu popular di kelab-kelab.

Liriknya yang bersahaja dan memberikan semangat sangat sesuai bagi mereka yang putus cinta atau putus harapan untuk hidup. Ia menceritakan tentang ketakutan hidup tanpa pasangan yang telah hilang, namun mampu mengatasi dan berjaya meneruskan hidup.

Bagi sesiapa yang tak rasa bersemangat atau gembira mendengar lagu ini, anda mempunyai masalah besar!. Lagu We Will Rock You dendangan kumpulan Queen ini dikeluarkan dalam album mereka pada tahun 1977, News of the World.

Pada tahun 2004, lagu ini disenaraikan di kedudukan 330 dalam "500 Lagu Terbaik Sepanjang Zaman" oleh majalah Rolling Stones, dan berada di tangga 146 dalam senarai Lagu Abad Ini pada tahun 2001.


10 Lapangan Terbang Yang Kosong Ditinggalkan dan Kisah di Sebaliknya

Lapangan Terbang Antarabangsa Kuala Lumpur (KLIA) sememangnya menjadi kebanggaan rakyat Malaysia, kerana mempunyai kemudahan hub penerbangan bertaraf dunia. Sebelum kemunculan KLIA, Lapangan Terbang Subang menjadi tumpuan keluar masuk pelancong dari dalam dan luar negara. Kini, lapangan terbang ini tidak lagi sesibuk dulu. Tahukah anda, terdapat banyak lapangan terbang di dunia ini yang terus ditinggalkan tanpa operasi, dan ianya mempunyai kisah dan sejarah yang tersendiri.

Lapangan Terbang Pusat Ciudad Real menelan belanja sebanyak $USD1.2 bilion untuk dibina. Dibuka pada tahun 2008, syarikat pengendali lapangan terbang tersebut telah mengalami masalah kewangan dan akhirnya bankrap pada tahun 2012. Menurut laporan BBC, lapangan terbang ini telah dijual dalam sebuah lelongan muflis pada tahun 2015 pada kadar 100,000 kali lebih murah berbanding kos pembinaannya.

Bekas Presiden Amerika Syarikat, Bill Clinton pernah menaiki pesawat penerbangan dan mendarat di Lapangan Terbang Antarabangsa Gaza ketika pembukaannya, dan peristiwa ini dilihat sebagai salah satu langkah ke arah menangani konflik di Timur Tengah. Namun, segalanya hanyalah sementara apabila tentera Israel telah mengebom lapangan terbang berkenaan pada tahun 2001 sebagai tindak balas kepada serangan militan Palesin terhadap Israel ketika intifada ke-2 di Al-Aqsa.

Operasi Lapangan Terbang Tentera Galveille telah diberhentikan pada tahun 1994 apabila Jabatan Pertahanan Amerika Syarikat membuat keputusan untuk tidak menggunakan lagi kawasan berkenaan. Kawasan tersebut kini menjadi sebahagian daripada Shawangunk Grasslands National Wildlife Refuge. Lapangan tersebut telah dibina pada tahun 1940an, namun kini landasannya dipenuhi dengan puncuk rumput dan ditandakan dengan 'X' bagi menunjukkan bahawa ianya tidak lagi digunakan.

Menurut laporan Reuters, Jaisalmer adalah salah sebuah daripada 200 buah lapangan terbang yang dibina oleh kerajaan India sebelumnya bagi menggalakkan pelancongan dan aliran kewangan di kawasan terpencil di negara tersebut. Tiada seorang penumpang mahupun sebuah kapal terbang pernah melalui Lapangan Terbang Jaisalmer, yang menelan belanja sebanyak $USD17 juta untuk dibina, dan sepatutnya dibuka pada tahun 2013. Sebabnya? Syarikat penerbangan tidak dapat bersaing dengan pusat penerbangan lain di kawasan berkenaan.

Lapangan Terbang Tempelhof telah dibina oleh Nazi antara tahun 1936 dan 1941, dan digunakan untuk membina kapal terbang perang dan senjata. Infrastruktur lapangan terbang tidak terjejas ketika Perang Dunia Ke-2 kerana Kuasa Bersekutu mahu menggunakan fasiliti tersebut selepas tamatnya perang, sehingga tahun 1993, sebelum diserahkan semula kepada Berliner Flughafengesellschaft, sebuah pengendali lapangan terbang Jerman. Lapangan terbang ini mungkin tidak lagi aktif, namun ianya kerap kali digunakan sebagai set pengambaran bagi filem seperti The Hunger Games, The Bourne Supremacy dan Bridge of Spies.

Lapangan Terbang W. H. Bramble dinamakan sempena Ketua Menteri Montserrat iaitu William Henry Bramble. Lapangan ini adalah satu-satunya kemudahan penerbangan untuk masuk dan keluar daripada pulau Carribean tersebut. Akibat daripada letusan gunung berapi pada tahun 1997, lapangan terbang berkenaan telah musnah dan tidak dapat digunakan lagi. Sebuah lapangan terbang baharu telah dibina pada tahun 2005 bagi menggantikan W. H. B. Airport.

Lapangan Terbang Antarabangsa Hellenikon yang dibina pada tahun 1938 pada mulanya adalah bertujuan untuk dijadikan sebagai pangkalan tentera udara, sebelum dijadikan hub penerbangan komersial selama 60 tahun. Sejak tahun 2001, lapangan terbang ini telah diberhentikan operasinya untuk digantikan dengan sebuah lapangan terbang baharu, iaitu Athens International Airport.

Seperti Hellenikon, Lapangan Terbang Antarabangsa Nicosia juga pada mulanya dibina pada tahun 1930an sebagai pangkalan tentera udara. Lapangan terbang ini ditutup kerana telah menjadi medan peperangan ketika rampasan kuasa tentera oleh para nasionalis Greek. Pada tahun 1974, Nicosia telah dijadikan sebahagian daripada zon bebas perang.

Lapangan Terbang Manston ditutup pada tahun 2014 apabila pemiliknya menjual fasiliti berkenaan kepada pemaju hartanah, dan beliau turut memperolehi 144 kontrak pembinaan bersamanya. Menurut sebuah laporan yang dikeluarkan oleh Kent County Council, lapangan terbang tersebut tidak menghasilkan keuntungan, malah pemiliknya terpaksa menanggung kerugian sebanyak $USD139 juta sepanjang 16 tahun beroperasi di bawah pemilikan persendirian.

Lapangan Terbang Antarabangsa Kai Tak siap dibina pada tahun 1925, terletak di tengah-tengah antara kawasan pergunungan dan bangunan pencakar langit. Untuk mendarat di landasannya adalah sangat sukar, dan juruterbang menggelar Landasan 13/31 di Victoria Harbour sebagai 'Serangan Jantung Kai Tak'. Selepas banyak kejadian di mana kapal terbang gagal mendarat, dan isu kesesakan kapal terbang di landasan, lapangan terbang ini telah ditutup pada tahun 1998 dan digantikan dengan Hong Kong International Airport (Chep Lap Kok) yang terletak di Lantau Island.


Inilah Tugas Sebenar Peguam Negara Malaysia

Apabila anda membuat laporan polis, secara ringkasnya apa yang mereka perlu lakukan adalah mengumpul segala maklumat, dan memfailkan laporan penyiasatan kepada Pendakwa Raya (PP), yang turut dikenali sebagai Peguam Negara atau Attorney General (AG).

Anda mungkin pernah mendengar banyak tentang AG dan Timbalan Pendakwa Raya (DPP) dalam laporan akhbar di mana penjenayah dituduh di mahkamah, namun adakah anda tahu tugas sebenar AG dan DPP? Pertamanya, mari kita fahami siapakah yang layak untuk menjadi AG di Malaysia. Adakah sesiapa sahaja layak untuk memohon jawatan ini?

Jawatan Peguam Negara sebenarnya dibentuk di bawah Artikel 145 Perlembagaan Persekutuan, dan anda mungkin kecewa untuk mengetahui bahawa jawatan ini bukanlah terbuka kepada semua. Untuk menjadi seorang Peguam Negara, seseorang itu perlulah dilantik oleh Yang di-Pertuan Agong, dengan nasihat daripada Perdana Menteri. Namun, untuk dipertimbangkan bagi jawatan tersebut, anda perlu mempunyai kelayakan sebagai seorang hakim di Mahkamah Persekutuan, yang merupakan mahkamah tertinggi di Malaysia.

Menurut Artikel 123 Perlembagaan Persekutuan, untuk melayakkan anda menjadi hakim Mahkamah Persekutuan, anda perlulah:

Resume anda perlulah cukup hebat untuk melayakkan diri anda untuk dipilih oleh Agong (dengan nasihat Perdana Menteri). Untuk jawatan yang sangat sukar untuk diperolehi, tugas Peguam Negara menurut Artikel 145(2) Perlembagaan Persekutuan:

Menjadi kewajipan Peguam Negara menasihati Yang di-Pertuan Agong atau Jemaah Menteri atau mana-mana Menteri mengenai apa-apa perkara undang-undang, dan melaksanakan apa-apa tugas lain yang bersifat undang-undang, yang dari semasa ke semasa dirujukkan atau ditugaskan kepadanya oleh Yang di-Pertuan Agong atau Jemaah Menteri, dan menunaikan fungsi yang diberikan kepadanya oleh atau di bawah Perlembagaan ini atau mana-mana undang-undang bertulis yang lain.

Dalam bahasa mudah, tugas Peguam Negara adalah sebagai ketua peguam kerajaan, dengan peranan sebagai:

Ini adalah jawatan yang sangat besar untuk dipegang oleh seseorang individu.

Peguam Negara mengawal segala prosiding jenayah di Malaysia. Menurut Artikel 145(3) Perlembagaan Persekutuan, AG mempunyai kuasa untuk memulakan, menjalankan atau menghentikan mana-mana prosiding undang-undang jenayah, selain daripada kes-kes yang ditadbir oleh Mahkamah Syariah, Mahkamah Bumiputera, atau Mahkamah Tentera. Ini bermaksud AG lah yang menentukan sekiranya sesuatu jenayah itu perlu dibawa ke mahkamah, dan undang-undang jenayah yang berkenaan.

Kuasa ini turut meliputi Kod Prosiding Jenayah (CPC). Seksyen 376(1) menjadikan Peguam Negara sebagai Pendakwa Raya kerajaan, dan beliau mempunyai kuasa dan arah tuju untuk pendakwaan jenayah dan prosiding yang dijalankan di bawah CPC. Peguam Negara juga mempunyai kuasa untuk melantik Timbalan Pendakwa Raya, yang bertanggungjawab untuk mendakwa penjenayah di mahkamah di seluruh negara, dan turut bertanggungjawab untuk membuktikan sesuatu kes.

Memandangkan seseorang Peguam Negara juga merupakan ahli Lembaga Pengampunan di setiap negeri di Malaysia, beliau juga bertanggungjawab menentukan sekiranya seseorang penjenayah itu boleh mendapatkan Pengampunan Diraja daripada sultan-sultan yang berkenaan. Untuk menjalankan tugas mereka, AG dan DPP sebenarnya mempunyai kebebasan yang agak luas sama ada untuk mendakwa seseorang atau tidak, dan mempunyai kuasa untuk mengenakan undang-undang yang dilihat bersesuaian dengan jenayah yang dilakukan.

Selain itu, seseorang Peguam Negara juga mempunyai kuasa untuk mendakwa penjenayah di mahkamah mana. Hal ini adalah kerana mahkamah rendah di Malaysia mempunyai had hukuman yang boleh dikenakan oleh seseorang hakim kepada mereka yang bersalah. Contohnya, Mahkamah Majistret Kelas Pertama hanya boleh mengenakan hukuman sehingga 5 tahun penjaran, atau denda sehingga RM10,000 seperti yang ditetapkan oleh Seksyen 87 Akta Mahkamah Rendah 1948.

Manakala di dalam Seksyen 22 Akta Mahkamah Kehakiman 1964 memberi kuasa kepada Mahkamah Tinggi untuk mengenakan sebarang hukuman yang dibenarkan oleh undang-undang. Jadi, sekiranya Peguam Negara ingin mendakwa kes berprofil tinggi yang melibatkan hukuman mati, kes tersebut akan dihantar ke Mahkamah Tinggi berbanding Mahkamah Majistret, dan sebaliknya untuk kes-kes yang lebih ringan.

Ketepikan urusan pentadbiran dan guaman, seseorang Peguam Negara adalah sangat berkuasa. Adalah sangat penting untuk mempunyai seseorang AG berpengalaman luas dalam undang-undang. Walaubagaimanapun, kuasa AG kerap kali dikritik kerana bidang kuasanya yang terlalu umum, membolehkan beliau melakukan salah guna kuasa. Contohnya, sekiranya kerajaan melakukan sesuatu kesalahan, AG mempunyai kuasa untuk sama ada mendakwa kerajaan atau tidak.

Sekiranya difikirkan secara logik, AG WAJIB mendakwa kerajaan atas kesalahan yang dilakukan. Namun, memandangkan AG dilantik dengan nasihat Perdana Menteri, sudah pasti wujudnya konflik kepentingan. AG sebolehnya akan cuba mengelak daripada mendakwa kerajaan (atau PM), atau meneruskan pendakwaan yang akhirnya boleh menyebabkan AG sendiri dipecat. Bagi mengelakkan hal ini daripada berlaku, AG seharusnya dilantik oleh parlimen.


Nintendo Bakal Memasarkan Semula Permainan Konsol NES Classic Edition Pada Harga RM240

Sekitar lebih 30 tahun lalu, Nintendo telah memasarkan Nintendo Entertainment System (NES). Pada tahun ini, Nintendo akan memasarkan semula sebuah konsol klasik versi digital dengan saiz mini, iaitu NES Classic Edition. Kotak permainan video yang comel ini akan mengingatkan ramai daripada kita dengan permainan video original NES dari tahun 1985, namun dengan saiz yang lebih kecil, sebesar tapak tangan sahaja!

NES Classic Edition sebenarnya telah dipasarkan pada hujung tahun 2016, dan berjaya habis dijual dalam masa yang singkat, dan menjadi barangan komoditi yang hangat. Nintendo menghentikan pengeluaran produk ini beberapa bulan kemudian, menyebabkan kekecewaan peminat Nintendo di seluruh dunia. Berita baik kali ini adalah Nintendo akan memasarkan semula NES Classic Edition pada 29 Jun ini.

Yang menyedihkan, permainan ini tidak boleh digunakan dengan NES gamepad versi original. Namun, ianya hadir dengan sebuah gamepad versi baharu, dengan penampilan luar yang sama seperti yang original dan pengendalian yang tidak berbeza berbanding versi asal. Sekiranya anda memerlukan sebuah gamepad kedua, Nintendo menjualnya secara berasingan dengan harga $USD10 (RM40) untuk setiap satu.

**Nota: Tidak semua daripada games yang ada menyokong aksi 2 pemain (2 gamepads).

Memandangkan NES gamepad versi baharu menggunakan plugs yang sama dengan permainan video Wii/Wii U, anda boleh menggunakan gamepad tersebut dengan NES Classic Edition.

NES Classic Edition mempunyai fungsi tambahan, yakni 'suspend points', iaitu fungsi seperti menyimpan (save) permainan sekiranya anda mempunyai hal lain yang perlu diuruskan dan tidak dapat menyambung permainan tersebut. Terdapat sebanyak empat slot simpanan untuk setiap permainan, dan cara mudah untuk mengakses fungsi tersebut hanyalah dengan menekan butang 'reset' pada konsol berkenaan.

Bukan itu sahaj, memandangkan edisi ini adalah penghasilan semula permainan asal dalam bentuk digital, Nintendo juga telah mengubah sistem resolusi visual konsol mereka. Anda boleh memilih sama ada untuk kekal bermain dalam resolusi asal iaitu 4:3, atau bermain dalam Mod CRT, iaitu resolusi skrin yang sama dengan permainan arked (seperti di kedai game).

Selain itu, menariknya, NES Classic Edition datang dalam kotak yang sangat retro. Dengan harga RM240, permainan konsol ini mampu menjadi milik anda. Harap-harap NES Classic Edition ini akan sampai ke Malaysia juga, kalau boleh secepat mungkin!

Walaupun kelihatan seperti permainan konsol original, NES Classic Edition tidak mempunyai ruangan untuk pita kartrij permainan video. Sebaliknya, permainan video ini datang dengan 30 pilihan permainan yang telah dibina secara default ke dalamnya. Antara games yang terdapat di dalam konsol video ini termasuklah:


5 Filem Dengan Durasi Paling Panjang Pernah Dihasilkan

Filem-filem biasanya dihasilkan dengan durasi yang tidak terlalu panjang dan terlalu pendek, agar ia tidak terlalu membosankan. Filem-filem di Malaysia biasanya dihasilkan berdurasi di antara 1 jam 30 minit hingga 2 jam.

Bagi Bollywood pula, filem mereka boleh dikatakan lebih panjang dari biasa yang mana mampu mencecah 4 jam disebabkan jalan cerita yang rumit serta diselitkan beberapa buah lagu.

Namun, terdapat filem-filem yang dihasilkan dengan durasi yang tak masuk akal, dan dengan itu iluminasi.com ingin kongsikan dengan anda 5 buah filem dengan durasi paling panjang pernah dihasilkan.

Pertama kali dikeluarkan pada tahun 2011, "Untitled #125 (Hickory)" adalah filem eksperimental oleh ahli seni Amerika Syarikat, Josh Azzarella. Filem yang mengambil masa lebih daripada 2 tahun untuk disiapkan ini berdurasi 7,200 minit bersamaan 5 hari ini adalah filem ke-5 paling panjang pernah dihasilkan ketika ini.

Filem yang tak masuk akal ini memberi tumpuan kepada bahagian awal dari "The Wizard of Oz". "Hickory" merujuk kepada adegan yang dipada dari filem "The Wizard of Oz" yang menunjukkan seorang pekerja di ladang ,"Hickory", sedang menggunakan mesin mencegah puting beliung.

Berada di kedudukan ke-4 filem paling panjang pernah dihasilkan, "Beijing 2003" merupakan hasil kerja pengarah dan penerbit, Ai Weiwei. Filem ini dihasilkan melalui kamera yang dipasangkan pada kereta dan merakam perjalanan di sekitar lorong-lorong di Beijing.

Kamera ini secara tidak sengaja merakam setiap aspek kehidupan di Beijing yang tak diketahui oleh kebanyakan populasi dunia luar. Beijing 2003 yang mengambil masa 16 hari untuk disiapkan mempunyai durasi 150 jam bersamaan 6 hari 6 jam.

Dengan durasi lebih dari 8 hari atau lebih tepat iaitu 200 jam, Cinématon adalah filem ke-3 paling panjang pernah dihasilkan.

Ia juga mengambil masa yang sangat lama untuk dihasilkan, kerana Gérard Courant mendapat idea ini pada tahun 1978 dan menghabiskan masa selama 39 tahun menghasilkannya yang mana siap sepenuhnya pada tahun 2017.

Filem ini dihasilkan daripada 2,792 episode senyap (seperti dalam Charlie Chaplin) yang mana setiap satunya berdurasi 3 minit dan 25 saat.

Dengan durasi 14,400 minit atau 240 jam atau 10 hari, Modern Times Forever adalah filem ke-2 paling panjang pernah dihasilkan dalam sejarah yang ditayangkan pada 23 Mac 2011.

Filem ini dihasilkan oleh kumpulan seni dari Denmark yang menggelarkan diri mereka sebagai Superflx.

Filem ini mengisahkan kesan ribuan tahun terhadap Bangunan Stora Enzo yang terletak di Helsinki, Finland.

Ia pada asalnya ditayangkan secara terbuka di Pasar Helsinki supaya ia diboleh ditonton sambil melihat bangungan tersebut pada masa yang sama.

Dan berada di kedudukan pertama filem yang paling panjang pernah dihasilkan adalah "Logistics" atau "Logistics Art Project" yang dihasilkan pada tahun 2012, dengan durasi 51,420 minit bersamaan 857 jam atau 35 hari dan 17 jam.

Ia merupakan filem seni eksperimental yang dicipta oleh Erika Magnusson dan Daniel Andersson dari Sweden. Projek ini difilemkan dalam masa nyata atau real-time semasa perjalanan dan di lokasi kilang, mengenai perjalanan pembuatan produk dari kedai di Stockholm di mana ia dibeli, ke kilang di China di mana ia dihasilkan.


6 Istana Paling Besar Di Dunia

Untuk menentukan kedudukan istana terbesar di dunia agak sukar kerana banyak negara menggunakan standard yang berlainan untuk mendakwa istana mereka adalah yang terbesar.

Malah, definisi istana itu sendiri adalah agak kabur. Sesetengah sumber mendakwa istana haruslah digunakan sebagai kediaan rasmi keluarga diraja manakala ada yang mengatakan ia adalah kediaman rasmi bagi ketua negara, raja atau presiden.

Bagi memudahkan cerita, kriteria-kriteria ini digabungkan dan iluminasi.com ingin berkongsi dengan pembaca 6 istana yang paling besar di dunia.

Dengan keluasan 200,000 meter persegi, Istana Nurul Iman yang merupakan kediaman rasmi Sultan Brunei adalah istana ke-6 terbesar di dunia dan yang terbesar di Asia Tenggara.

Ia juga merupakan pejabat kerajaan Brunei yang terletaknya pejabat Perdana Menteri Brunei, yang juga dipegang oleh Sultan Brunei. Selepas ia siap dibina pada tahun 1984, istana ini ditabalkan sebagai istana kediaman yang paling besar pernah dibina.

Ia terdiri daripada 1,788 buah bilik, sebuah masjid yang mampu menambung 1,500 jemaah, garaj untuk 110 buah kereta dan sistem pendingin hawa untuk kuda padi Sultan Brunei.

Dahulunya dikenali sebagai Rumah Viceroy, Rashtrapati Bhavan dengan keluasan 200,000 kilometer persegi terletak di New Delhi adalah kediaman rasmi Presiden India. Pada tahun 1910, keputusan untuk memindahkan ibu negara India daripada Kolkata ke Delhi telah dilakukan membawa kepada pembinaan istana ini.

Istana ini dibina pada tahun 1912 dan siap 17 tahun kemudian yang mempunyai hanya 340 buah bilik. Ia kini menjadi kediaman rasmi Ram Nath Kovind, Presiden India ketika ini.

Sejak tahun 2014, istana ke-4 terbesar di dunia ini telah menjadi istana Presiden Republik Turki. Istana yang berkeluasan 200,000 meter persegi dan mempunyai 1,150 buah bilik ini dibina di Ataturk Forest Farm. Ladang tersebut dibangunkan oleh Mustafa KEmal Ataturk pada tahun 1925 dan kemudiannya didermakan kepada negara pada tahun 1937.

Istana ini pada asalnya dibina sebagai perjabat Perdana Menteri, namun selepas kemenangan Recep Tayyip Erdoğan pada Ogos 2014 sebagai presiden baru, beliau telah mengumumkan penukaran lokasi itu untuk digunakan sebagai pejabat baru presiden republik itu.

Ia mempunyai bilik tetamu tambahan, taman botanikal, bilik perisikan bersatelit dan sistem komunikasi ketenteraan, bunker yang mampu menahan serangan biologi, nuklear dan kimia serta pusat kongress.

Bangunan yang kini merupakan lokasi bagi sebuah galeri seni yang terkenal dan tarikan pelancong dari seluruh dunia ini pada asalnya adalah sebuah kediaman diraja bagi raja-raja Perancis.

Bangunan ini dibina pada tahun 1202 dan kemudiannya menjadi istana diraja pada abad ke-14 di bawah pemerintahan Charles V dan Louis XIV yang tinggal di sini sehinggalah berpindah ke Versailles pada tahun 1678.

Istana berkeluasan 210,00 kilometer persegi di kota Paris ini yang menjadikannya istana ke-3 terbesar di dunia. Ia dibahagikan kepada dua bahagian iaitu Louvre Lama dan Louvre Baru yang terdiri daripada penambahan bangunan abad ke-19.

Bekas istana musim sejuk ini dibina pada abad ke-13 namun telah diperbesarkan oleh Hasburg yang memerintah empayar Austro-Hungary menjadikannya sebagai istana kedua paling besar di dunia.

Dahulunya ia merupakan tempat penguasa raja-raja Dinasi Habsburg dan kini ia menjadi lokasi bagi pejabat dan kediaman rasmi Presiden Austria. Bangunan ini mempunyai 2,600 buah bilik yang dibina merangkumi keluasan 240,000 kilometer persegi.

Pelbagai bangunan seperti Spanish Riding School, Burghtheatre, gereja imperial dan beberapa muzium ditempatkan di dalam kompleks istana ini.

Istana Parlimen di Romania diiktiraf sebagai istana paling besar di dunia dengan keluasan 330,000 meter persegi. Ia juga adalah bangunan pentadbiran awam yang paling mahal di dunia.

Istana ini dibina oleh Nicolae Ceausescu yang merupakan Presiden Romania yang pertama dan juga pemimpin Komunis terakhir di Romania, dengan tujuan untuk dijadikan kediamannya.

Namun, hajatnya itu tidak kesampaian apabila Nicolae telah dijatuhkan hukuman bunuh ketika berlakunya revolusi Romania 1989.

Kini istana ini dijadikan bangunan parlimen, dan lokasi untuk beberapa buah muzium. Daripada 1,100 buah bilik yang ada, hanya 400 sahaja digunakan dan 70% daripada bangunan ini masih kosong .

Dari segi berat pula, istana ini merupakan bangunan paling berat di dunia dengan berat sekitar 4,098,500,000 kilogram.


Senarai 10 Firaun Paling Terkenal Dalam Sejarah Tamadun Mesir Purba

Pharaoh, atau firaun dalam bahasa Arab dan Melayu, merujuk kepada pemerintah kerajaan Mesir Purba. Firaun bukanlah seorang individu, namun terdiri daripada banyak pemerintah, dan artikel kali ini akan menceritakan secara ringkas tentang 10 firaun mesir purba yang paling terkenal sehingga hari ini.

Menes, atau turut digelar dengan nama Narmer, adalah Firaun Mesir yang pertama. Baginda adalah individu yang bertanggungjawab menyatukan 2 buah kerajaan Mesir, iaitu Lower Egypt dan Upper Egypt. Baginda turut dianggap sebagai pengasas kerajaan Mesir Purba, dengan dinasti pertama sekitar 3150 BC. Menurut beberapa sumber, antara sumbangan paling besar baginda kepada Mesir adalah mengalihkan laluan Sungai Nil in Lower Egypt. Memphis, ibu negeri diraja Mesir Purba adalah antara sumbangan utama baginda yang lain.

Tutankhamun mungkin boleh dikatakan antara Firaun paling terkenal dalam kalangan Firaun Mesir. Firaun Tutankhamun ini adalah pemerintah paling muda dalam sejarah Mesir. Baginda menaiki takhta pada tahun 1332 BC, pada ketika berusia hanya 9 atau 10 tahun sebelum meninggal dunia pada usia 20 tahun. Makam Tutankhamun, atau King Tut telah ditemui pada tahun 1922. Makam yang dipenuhi dengan emas, dan masih utuh adalah antara penemuan arkaeologi paling hebat dalam abad ke-20.

Pemerintah Kerajaan Baru (New Kingdom) selama lebih daripada 60 tahun, Ramses II adalah antara Firaun yang paling berkuasa dalam sejarah Mesir Purba. Ketika pemerintah baginda sekitar tahun 1279 BC, hingga kematiannya pada 1213 BC, Ramses II berjaya membina banyak kuil terkemuka, termasuklah Ramesseum dan Abu Simbel. Baginda juga digelar sebagai seorang yang genius dalam bidang ketenteraan, dengan sokongan tentera seramai 100,000 orang. Legasi baginda adalah tersangat berpengaruh sehinggakan sebanyak sekurang-kurangnya 9 orang Firaun dinamakan sempena baginda.

Thutmose III, yang memerintah dari 1479 BC hingga 1425 BC, turut diberi gelaran sebagai Napoleon Mesir Purba. Dalam tempoh 22 tahun pertama pemerintahannya, baginda mentadbir kerajaan Mesir bersama ibu tirinya, iaitu Hatshepsut. Selepas kemangkatan Hatshepsut, Thutmose III berjaya memimpin kerajaannya meluaskan empayar terbesar Mesir yang pernah dilihat. Penaklukan melalui ketenteraan, termasuklah dalam peperangan Megiddo dan Kadesh berjaya membawa pulang kekayaan yang banyak kepada kerajaan Thutmose III, dan menjadikan baginda sebagai wira negara.

Hatshepsut memperolehi peranan sebagai Firaun ketika pemerintahan baginda bersama dengan Thutmose III, yang dilihat sebagai terlalu muda untuk memimpin kerajaan Mesir, selepas kematian bapa baginda iaitu Thutmose II. Pemerintahannya bersama Thutmose III selama 22 tahun dilihat sebagai suatu kejayaan besar buat kerajaan tersebut.

Baginda adalah individu yang bertanggungjawab mengarahkan pembinaan beratus-ratus bangunan dan koleksi patung-patung yang kekal sehingga kini. Mesir berada dalam keadaan aman makmur ketika di bawah pemerintahan baginda. Walaubagaimanapun, Thutmose III telah membuang segala imej berkaitan Hatshepsut daripada semua kuil dan monumen selepas kemangkatan baginda.

Seperti Hatshepsut, Cleopatra VII juga menduduki takhta sebagai Firaun ketika pemerintahan Mesir bersama saudara lelakinya, iaitu bersama 2 orang adiknya dan kemudiannya anak baginda. Baginda adalah pemerintah terakhir Mesir sebelum kerajaan berkenaan dijadikan sebagai sebahagian daripada tanah jajahan Empayar Roman. Baginda dikatakan mempunyai kecantikan dan kebijaksanaan yang tiada tolak bandingnya. Hubungan romantik bersama maharaja Roman iaitu Julius Caesar dan Mark Anthony menguatkan lagi imaginasi ramai pihak tentang rupa paras baginda yang dikatakan sangat jelita.

Firaun Akhenaten memerintah kerajaan Mesir Purba selama 17 tahun ketika Dinasti ke-18 Mesir, antara tahun 1353 hinggalah 1336 BC. Baginda adalah Firaun yang diingati kerana melarang penyembahan tradisional terhadap Tuhan-Tuhan Mesir, melainkan Aten, Tuhan Matahari menurut mitologi Mesir. Walaubagaimanapun, rakyat kerajaan Mesir Purba kembali menyembah Tuhan-Tuhan mereka selepas kemangkatan baginda. Isteri baginda iaitu Ratu Nefertiti, juga mempunyai kemasyuran yang setara seperti baginda, kerana diberi kuasa politik yang banyak, dan turut digelar sebagai pemerintah bersama Firaun Akhenaten.

Djoser, disebut sebagai Zoser, adalah merupakan Firaun kedua dalam Dinasti ke-3 kerajaan Mesir Purba. Baginda memerintah selama sekurang-kurangnya 19 tahun antara tahun 2700 dan 2601 BC, dan merupakan Firaun pertama yang hidup secara eksklusif di ibu negeri diraja, Memphis, yang kini terletak di barat daya bandar Kaherah. Firaun Djoser adalah individu yang bertanggungjawab membina piramid bertingkat, di mana puncaknya berbentuk rata segi empat tepat. Djoser juga terkenal kerana patung batu kapur dirinya yang dikatakan sebagai patung Mesir bersaiz manusia yang paling tua diketahui.

Nama Firaun Khufu adalah sangat sinonim dengan Piramid Giza yang agung, yang dibina ketika zaman pemerintahan baginda selama sekurang-kurangnya 24 tahun, dalam Dinasti ke-4 kerajaan Mesir Purba. Piramid Giza yang berketinggian 146.7 meter adalah salah satu Tujuh Keajaiban Dunia Purba yang tertua. Satu-satunya peninggalan patung Khufu yang masih kekal dan utuh sehingga hari ini adalah sebuah patung kecil berukuran 9 sentimeter tinggi. Patun tersebut yang ditemui pada tahun 1903 kini boleh dilihat di Muzium Mesir di Kaherah.

Antara pembina yang agung, pemerintahan Firaun Amenhotep III selama hampir 40 tahun ketika Dinasti ke-18 (antara tahun 1570 hingga 1293 BC) dilihat sebagai pentadbiran yang stabil dan makmur. Baginda menaiki takhta sebagai Firau ketika berusia 12 tahun selepas kemangkatan bapanya, iaitu Thutmose IV. Amenhotep III mengambil peluang kekuatan antarabangsa Mesir dan kemakmurannya untuk membina beberapa kuil indah, monumen dan patung-patung.

Baginda adalah individu yang bertanggungjawab mengarahkan pembinaan Kuil Amun di kawasan yang hari ini kita kenali sebagai Luxor. Selain itu, baginda turut membina lebih 250 patung dirinya, yang kini telah ditemui dan dipastikan identitinya.

Kesemua Firaun dalam senarai ini adalah pemerintah-pemerintah kerajaan yang agung pada suatu ketika dulu, namun kini mereka bukanlah siapa-siapa. Kuasa dan harta tidak kekal. Ada kisah di antara firaun-firaun ini telah diabadikan di dalam Al-Quran untuk dijadikan pengajaran buat umat manusia agar tidak bongkak di muka bumi. Semoga kisah mereka menjadi peringatan buat kita semua.


5 Ahli Politik Dan Pemimpin Paling Kaya Di Dunia

Kebanyakan ahli politik meningkat naik dalam parti mereka kerana mempunyai kebijaksanaan yang tinggi dan sokongan kewangan yang kukuh. Namun, pernahkah anda tertanya-tanya akan kekayaan pemimpin-pemimpin politik dunia?

Walaupun pada umumnya gaji pemimpin adalah sangat besar dengan elaun-elaun yang tinggi, namun majoriti daripada mereka mewarisi kekayaan keluarga dan juga melakukan pelbagai jenis pelaburan.

Dengan ini, iluminasi.com ingin berkongsi dengan anda 5 ahli politik dan pemimpin yang paling kaya di dunia ketika ini.

Pasti ramai yang dapat mengganggarkan bahawa Sultan Hassanal Bolkiah akan berada dalam senarai ini. Tekaan anda tepat, kerana beliau merupakan pemimpin ke-5 terkaya di dunia dengan kekayaan sekitar RM79 bilion.

Beliau merupakan Perdana Menteri Brunei yang pertama dan masih memegang jawatan itu sehingga kini. Sultan Hassanal adalah pemerintah yang memulakan penguatkuasaan undang-undang jenayah Shariah pada tahun 2014.

Beliau ditabalkan sebagai Sultan Brunei pada October 1967 dan Perdana Menteri pada tahun 1984. Selepas Ratu Elizabeth II, Sultan Hassanal adalah raja kedua paling lama  memerintah di dunia, yang masih memerintah sehingga kini.

Khalifa bin zayed Al Nahyan memegang banyak jawatan politik termasuklah Emir Abu Dhabi, Presiden Emiriah Arab Bersatu dan Sheikh Khalifa. Beliau sangat terkenal di seluruh dunia sebagai seorang yang sangat dermawan.

Khalifa mengambil alih takhta sebagai Emir Abu Dhabi selepas kematian bapanya pada tahun 2004 ketika berusia 56 tahun. Dengan mendapat jawatan ini bermakna beliau menjadi presiden secara automatik.

Beliau merupakan individu yang bertanggungjawab mendengalikan dana kekayaan yang ke-2 paling banyak di dunia, aset yang dilaporkan bernilai RM3.058 trilion. Dengan kekayaan sekitar RM91 bilion, Khalifa adalah pemimpin ke-4 terkaya di dunia.

Bhumibol Adulyadej bukan sahaja merupakan antara ketua negara yang paling lama berkhidmat di dunia tetap juga yang ke-3 terkaya dengan kekayaan mencecah RM119 bilion.

Bhumibol terkenal dengan beberapa gelaran termasuklah Raja Thailand, Rama IX dan juga raja ke-9 Dinasti Chakry yang memerintah dengan cara monarki. Lahir pada tahun 1927, Bhumibol memerintah Thailand ketika berusia 19 tahun sehingga meninggal dunia pada usia 88 tahun, pada tahun 2016.

Michael Bloomberg terkenal dengan kerja-kerjanya mengenai isu kesaksamaan hak, dan merupakan Datuk Bandar New York City yang kontroversi. Michael memulakan kerjayanya dengan Salomon Brothers, syarikat yang ditubuhkan pada tahun 1081.

Beliau juga merupakan Ketua Pegawai Eksekutif dan juga pengasas syarikat perisian kewangan, data, dan media iaitu Bloomberg L.P., yang banyak menyumbang kepada kekayaannya menjadikannya sebagai ahli politik ke-2 terkaya di dunia dengan kekayaan RM211 bilion.

Vladimir adalah Presiden Rusia dan juga mempunyai kedudukan cemerland sebagai ahli politik paling kaya di dunia dengan jumlah kekayaan RM790 bilion. Putin menjadi Presiden Rusia bermula tahun 2012 sehingga kini dan merupakan pemimpin paling berjaya di negara ini.

Apa yang menarik adalah beliau memegang kedua-dua jawatan Presiden dan Perdana Menteri Rusia sebanyak dua kali.

Sebelum memenangi pemilihan presiden, Putin merupakan Perdana Menteri Rusia dari tahun 1999 sehingga 2000.

Beliau memegang jawatan Presiden Rusia buat kali pertama pada tahun 2000 selama 8 tahun sehingga tahun 2008, kemudian sebagai Perdana Menteri Rusia sekali lagi bermula tahun 2008 sehingga 2012.

Putin sekali lagi memenangi pemilihan presiden pada tahun 2012 dan kekal sehingga kini. Beliau dianggap sebagai individu paling berkuasa di dunia. Putin mempunyai kekayaan, kebijaksanaan dan sifat yang membuatkan beliau menjadi individu penting dunia.


5 Beg Tangan Hermes Birkin Paling Mahal Pernah Dijual

Baru-baru ini kecoh mengenai kisah beg tangan Birkin yang dikatakan milik isteri bekas Perdana Menteri Malaysia cuba dipindahkan, bernilai ratusan ribu ringgit setiap satunya. Apa yang istimewa sangat yang membuatkan beg tangan ini sangat mahal?

Cerita di sebalik beg tangan Hermes Birkin adalah sangat ringkas, iaitu ketika mana barangan milik pelakon British, Jane Birkin, bertaburan apabila beg tangan yang digunakan rosak. Ketua Pegawai Eksekutif Hermes, Jean-Louis Dumas secara kebetulan bersama-sama Jane pada ketika itu.

Beliau mendapat idea untuk menghasilkan beg tangan yang unik, berfesyen dan kukuh sambil mempunyai reka bentuk yang mudah bagi membantu menyelesaikan masalah wanita.

Sejak itu, Hermes Birkin telah menjadi antara salah satu jenama mewah yang paling terkenal dan dikenali ramai yang menjadi kegilaan orang-orang berada. Jadi, iluminasi.com ingin kongsikan 5 beg tangan Hermes Birkin yang paling mahal di dunia.

Dengan harga mencecah RM670,000 seunit, beg tangan kulit buaya Hermes Birkin berwarna biru gelap ini adalah yang ke-5 termahal di dunia. Ia dijual di satu acara lelongan di Mayfair, London. Beg tangan ini dihiasi dengan emas dan bertatahkan berlian 18 karat.

Beribu-ribu pembida atas talian cuba untuk mendapatkan beg tangan ini namun ia menjadi milik pembida tertinggi yang tidak dikenali.

Nama rasmi beg tangan ini adalah sangat panjang iaitu "Hermes Exceptional Collection Shiny Rouge H Porosus Crocodile 30 cm Birkin Bag with 18K White Gold & Diamond Hardware", menjelaskan sendiri mengapa ia berada dalam senarai beg Hermes Birkin paling mahal di dunia, dan juga senarai beg tangan termahal di dunia.

Beg Birkin berwarna merah ini telah memecahkan rekod beberapa tahun yang lalu sebagai beg tangan paling mahal pernah dijual secara lelongan di Heritage Auction, Texas. Lelongan itu dimenangi oleh seorang pengumpul yang membayar wang sejumlah RM803,000 untuk memilikinya.

Beg Hermes Birkin nampaknya bersaing sesama sendiri apabila ia berjaya memecahkan rekodnya sendiri sebagai antara beg paling mahal pernah dijual. Sekali pandang pada Beg Hermes Birkin berwarna Fuchsia, ia akan berkilau disebabkan oleh berlian-berlian dan emas putih 18 karat.

Beg ini telah dijual di sebuah lelongan oleh di Hong Kong pada tahun 2015, dengan harga mencecah RM877,000 menjadikannya beg Hermes Birkin ke-3 termahal di dunia. Beg ini dikatakan serupa dengan beg tangan Hermes Birkin milik Datin Seri Rosmah Mansor.

Beg Birkin Himalayan ini adalah sangat kerana beberapa sebab. Ia bukan sahaja diperbuat daripada kulit buaya Niloticus, malah ia mengambil masa yang sangat lama untuk bagi melakukan proses pencelupan warna.

Semakin halus warnanya, semakin sukar untuk menghasilkan beg tersebut. Beg Niloticur Buaya Himalaya Birkin direka untuk membangkitkan imej Gunung Himalaya yang sangeat megah, yang mempunyai warna coklat dari gunung tersebut dan warna putih daripada puncak awan salji.

Model terbaru beg ini bertatahkan 240 butir berlian di atas cangkerang emas 18 karat. Ia dijual di satu lelongan di Hong Kong dengan harga RM1.5 juta, menjadikannya sebagai beg Birkin ke-2 termahal dengan harga RM1.5 juta, mengalahkan model 2016 yang berharga RM1.19 juta.

Direka oleh pereka dari Jepun iaitu Ginza Tanaka, beg tangan Hermes Birkin ini adalah yang paling mahal di dunia dengan harga RM5.53 juta. Beg tangan ini diperbuat daripada platinum dan dihiasi dengan 2,000 butir berlian di bahagian luarannya dan disempurnakan dengan batu 8 karat berbentuk pir ditengah-tengah yang boleh ditanggalkan dan dijadikan kerongsang.

Jika anda terlupa untuk membawa gelang tangan atau rantai leher, anda boleh tanggalkan tali daripada beg ini dan gunakannya sebagai barang kemas.


10 perang dengan jumlah korban paling tinggi dalam sejarah

Melalui sejarah, kita ketahui sejak dari dahulu lagi manusia sering berperang demi tanah air, kuasa, agama, kerhormatan, kebebasan dan juga wang. Walaupun pemerintahan dan jajahan sering berubah, namun melalui peperangan terdapat satu perkara yang tetap kekal sama iaitu kematian.

Terlalu banyak nyawa yang telah terkorban tidak kiralah atas apa alasan sekalipun perang itu tercetus. Kali ini kami ingin kongsikan bersama anda 10 peperangan yang paling banyak mengorbankan nyawa di dalam sejarah.

Revolusi Perancis pada tahun 1789-1799 merupakan permulaan kepada perang Perancis dan Eropah pada umumnya. Ini terjadi apabila Napoleon Bonaparte telah menerajui pemberontakan terhadap pemerintahan diraja negara itu dan berjaya menggulingkan kuasa besar yang bertakhta sekian lama.

Pada tahun 1804, Napoleon telah menggelar dirinya sendiri sebagai Maharaja Perancis dan ini membuatkan kuasa diraja di negara Eropah yang lain merasa tergugat. Kuasa besar di negara-negara Eropah yang lainnya telah melancarkan perang ke atas Napoleon dan Perancis untuk menghalang pemberontakan yang telah berjaya menawan Perancis itu. Pada pengakhiran perang ini menyaksikan Empayar Roman telah jatuh, Empayar Sepanyol menjadi lemah dan Britain menjadi salah satu kuasa besar dunia.

Dalam salah satu pertempuran yang terkenal dalam sejarah, Napoleon akhirnya dikalahkan di Waterloo pada 18 Jun 1815. Ini terjadi apabila Napoleon mula menyerang Russia pada tahun 1812 yang menyaksikan lebih 2.5 juta tentera dan 1 juta rakyat biasa telah terkorban.

Nicholas II, Tsar atau raja terakhir telah jatuh dari takhtanya pada Febuari 1917. Pada 16 dan 17 Julai 1918, Bolsheviks yang mengetuai pemberontakan telah menghukum Tsar sampai mati dan kesemua ahli keluarga diraja itu. Perang saudara di Russia bukan terhenti setakat itu sahaja akan tetapi beberapa lagi siri peperangan berlanjutan sehingga ia berakhir pada 1921 dan menyaksikan hampir 20 juta orang yang telah terkorban, tidak kira melalui peperangan atau kebuluran akibat perang itu sendiri.

Kebangkitan Muslim yang juga dikenali dengan Dungan Revolt dan Perang Minoriti Hui ini merupakan perang agama pada kurun ke 19. Peperangan ini bermula kebangkitan kaum Muslim di beberapa daerah di China seperti Shaanxi, Gansu, Xinjiang dan Ningxia. Seperti perang Napoleon dan perang saudara Russia, perang ini juga mempunyai banyak siri iaitu sebanyak 10 peperangan.

Peperangan ini menyaksikan penaklukan penjajahan di sepanjang Sungai Kuning di China. Kebangkitan ini gagal dan menyaksikan penghapusan kaum Muslim di China. Pada penghujung perang ini dianggarkan lebih 12 juta orang telah terkorban sama ada akibat pertempuran, kebuluran dan juga ketika menjadi pelarian. Yang lebih menyedihkan ialah apabila lebih 91% kaum Hui telah lenyap dan hampir pupus.

Pada 28 Jun 1914, seorang warga Yugoslavia bernama Gavrilo Princip telah membunuh Archduke Franz Ferdinand of Austria dan mencetuskan perang yang dikenali sebagai The Great War. Sememangnya kuasa besar dunia ketika itu sedang mengalami konflik. Tentera Bersekutu dibentuk dan dalam beberapa minggu sahaja dunia berada di ambang perperangan. Disebabkan negara-negera berkuasa besar ini mempunyai koloni, jadi negara lain juga turut terlibat sama.

Tentera bersekutu ketika itu termasuk UK, Perancis, Russia, Belgium, Serbia, Italy, Jepun, Greece, Romania, Portugal, Spain dan Amerika Syarikat. Manakala kuasa-kuasa tengah pula terdiri dari Empayar Jerman, Empayar Austo-Hungary, Empayar Uthmaniyyah dan Bulgaria. Walaupun sejarah tidak pasti bilangan sebenar nyawa yang telah terkorban namun jika dicampur dengan kematian orang awam atas pelbagai sebab ketika peperangan jumlahnya mencecah 16 juta orang dan 21 juta yang lain cedera.

Perang ini berakhir pada Hari Armistice pada 11 November 1918 apabila Jerman menyerah kalah. Kesan daripada perang ini menyebabkan Austo-Hungary dan Empayar Uthmaniyyah hampir terbubar dan juga menyaksikan kemunculan Soviet Union daripada Empayar Russia. Perang ini juga mengubah Eropah dan bibit-bibit perang dunia kedua juga telah mula tersemai.

Pada kurun ke 14, Timur merupakan seorang penjajah yang berkuasa di Asia Tengah dan Asia Barat. Dia merupakan pengasas Empayar Timurid dan kemudian pewarisnya mengasaskan Empayar Mughal di India yang bertahan sehingga pertengahan 1800. Timur mempunyai perwatakan yang berkonflik kerana sangat minat pada seni dan pada masa yang sama dia juga sukakan pertumpahan darah. Sebelum Timur memulakan penaklukannya di Asia, dia sebelum itu telahpun mengakibatkan 15 juta kematian yang juga akibat perang.

Pemberontakan Taiping dikatakan perang terbesar yang berlaku pada kurun ke-19. Perang ini terjadi kerana disebabkan pembentukan agama Kristian di tempat di mana kebanyakan rakyatnya beragama Buddha dan Confucius. Pemberontakan yang terjadi itu diketuai oleh Hong Xiuquan yang beragama Kristian.

Hong yang membentuk kerajaan Taiping Heavenly Kingdom di beberapa bahagian di Selatan China itu telah bangun menentang pemerintahan Dinasti Qing yang merupakan dinasti terakhir di China. Dinasti Qing telah bangun menentang semula dengan bantuan tentera Perancis dan juga British pada masa itu. Sepanjang 15 tahun lamanya peperangan itu berterusan, akhirnya Hong Xiuquan telah kalah dan dianggarkan lebih kurang 25 juta nyawa telah terkorban.

Dinasti Ming dikenali sebagai salah satu dinasti yang terhebat dan paling kukuh di dalam sejarah. Ia diasaskan pada tahun 1368 dan berakhir pada 1644. Pada tahun 1616 seorang pemerintah Manchuria bernama Nurchaci telah membuat rampasan kuasa puak Manchuria di China.

Pada tahun 1618 dia telah meminta maharaja Dinasti Ming untuk membayar ufti atau hadiah kepadanya dan kelantangan inilah yang menyebabkan tercetusnya perang. Kesan peperangan ini menyebabkan bangkitnya golongan petani pada 1640 kerana tidak tahan dengan pemerintahan Dinasti Ming yang tidak adil. 4 tahun kemudian para pemberontak berjaya menawan Kota Beijing dan maharaja ketika itu tidak mahu menghadapi malu lalu menggantung mati dirinya sendiri. Dinasti Manchuria ini kekal sehingga terciptanya Republik China pada tahun 1912. Sepanjang beberapa siri pertempuran, ia menyaksikan lebih 25 juta rakyat negara itu telah terkorban.

Pemberontakan ini telah berlangsung selama tiga pemerintahan maharaja Dinasti Tang di China. Ia bermula dari tahun 755 dan berakhir pada 763. An Shi adalah seorang jeneral tentera yang menjadi harapan maharaja dan dialah juga pencetus kepada pemberontakan ini. Dia berjaya melakukannya dengan memanipulasi maharaja ketika itu. Dianggarkan semasa pemberontakan itu berlaku hampir 36 juta nyawa telah melayang. Bukan itu sahaja malah ia hampir memusnahkan Dinasti Tang itu sendiri dan juga kebudayaan China. Akibat kekurangan pengaruh untuk mengawal para pemberontak, kuasa luar juga cuba untuk menguasai wilayah jajahan dinasti ini. Seabad selepas itu, Dinasti Tang hampir hilang kuasanya dan hanya tinggal nama sahaja di dalam sejarah tanpa sebarang kekuasaan.

Kebanyakan Dinasti China menguasai sebahagian besar jajahan mereka dengan menggunakan kekerasan dan juga keganasan. Namun, itu tidaklah seberapa jika dibandingkan dengan kaum Mongol. Empayar Mongol dikatakan adalah salah satu empayar paling besar yang pernah wujud, iaitu sebanyak 20 peratus daripada dunia.

Gengis Khan dan pewarisnya Kublai Khan adalah pemerintah yang tidak berhati perut dan menyebabkan lebih dari 45 juta kematian. Mereka biasanya menjarah sesuatu bandar tanpa meninggalkan sesiapapun. Dikatakan setiap tentera Mongol mempunyai kuota iaitu perlu membunuh sekurang-kurangnya 24 orang. Empayar Mongol sangat terkenal dengan kekejamannya sehingga berlaku satu kejadian di mana 100,000 orang China telah membunuh diri sebagai satu-satunya jalan keluar.

Perang dunia pertama telah digelar “perang untuk menghentikan semua perang” namun malangnya bukanlah itu yang terjadi. Hasil daripadanya ialah terjadinya kebangkitan untuk perang yang paling dahsyat dalam sejarah manusia ini. Ketika itu dunia telah terbahagi kepada dua iaitu Allies dan Axis. Kuasa Allies terdiri daripada Empayar British, USSR, Amerika, Albania, Australia, Belgium, Brazil, Canada, China, Czechoslovakia, Ethiopia, Perancis, Greece, India, Mexico, Netherlands, New Zealand, Norway, Philippine, Poland, Afrika Selatan dan Yugoslavia. Manakala kuasa Axis pula terdiri dari negara Jerman, Itali, Jepun, Hungary, Romania dan Bulgaria.

Perang dunia ke-2 ini bermula pada tahun 1939 apabila Nazi German telah menjajah Poland. Nazi Jerman juga telah berusaha membunuh kaum Yahudi seramai yang boleh. Lebih 100 juta orang tentera telah dikerahkan untuk bertempur di dalam perang dunia ke-2 ini. Perang yang terburuk di dalam sejarah ini tamat pada 1945 apabila kemenangan berpihak kepada gabungan Allies.


9 ciptaan imaginasi Leonardo da Vinci yang akhirnya menjadi kenyataan

Leonardo da Vinci (1452-1519) adalah seorang genius yang lahir jauh 'melangkaui' manusia sezamannya. Dia dapat melihat banyak persamaan dalam bidang sains sekali gus membolehkannya mencipta pelbagai rekaan yang menakjubkan.

Kebanyakan idea bernasnya dicatatkan satu persatu di dalam buku notanya. Terdapat lebih 13,000 muka surat lagi bahagian buku nota tersebut yang masih belum dikaji. Akan tetapi, beberapa idea daripada imaginasinya telahpun menjadi kenyataan:

Idea ciptaan Leonardo yang diberi nama Viola Organista ini merupakan instrumen yang mempunyai reka bentuk yang unik gabungan konsep violin dan organ. Jika satu kekunci ditekan ia akan menyebabkan penghubung mengetuk dan menghasilkan getaran bunyi atau nota muzik.

Leonardo sebenarnya tidak sempat mencipta alat ini dan dunia telah menunggu seabad lamanya untuk ia benar-benar menjadi kenyataan. Seorang pencipta instrumen muzik dari Jerman iaitu Hans Haiden telah menjadikan alat muzik ini satu kenyataan.

Apabila anda melihat kereta bomba di jalan raya, ingatlah Leonardo da Vinci. Ini disebabkan tangga yang digunakan oleh pasukan bomba untuk misi menyelamatkan nyawa datang daripada idea beliau.

Visinya itu dicipta bagi membolehkan serbuan pantas ke atas musuh pada zaman dahulu yang biasanya menjadikan tembok besar sebagai kubu mereka berlindung. Alat ini mempunyai ketinggian yang boleh dilaras dan mudah digerakkan. Seperti mana kebanyakan idea da Vinci yang lain, tangga ini hanya berjaya dibina selepas kematiannya.

Pernahkah anda terfikir bahawa helikopter yang dibina dengan peralatan moden kini sebenarnya salah satu idea Leonardo da Vinci ratusan tahun yang lalu. Dia mendapat ilham ini daripada mainan dari China dan memasang payung berbentuk spiral yang diilhamkan daripada daun yang gugur dari pokok.

Ideanya ini telah digunakan oleh pencipta helikopter yang pertama, seorang rakyat Perancis yang bernama Gustave de Ponton d’Amecourt. Gustave ketika itu menggunakan kuasa wap sama seperti kereta api lama. Igor Sikorsky pula selepas itu mengembangkan idea yang juga diambil daripada Leonardo untuk menjadikan helikopter lebih canggih dan maju.

Da Vinci tahu kepintarannya dalam taktik peperangan akan menjadikan rekaannya sebagai satu risiko. Jadi beliau sering menulis nota blueprint senjatanya dalam keadaan terbalik seandainya ia dicuri. Ini bagi mengelakkan ia disalahgunakan jika jatuh ke tangan pihak yang salah.

Antaranya ialah rekaan kereta kebal yang bertujuan untuk memecahkan barisan pertahanan musuh. Empat orang yang berada di dalam perisai yang berbentuk cangkerang kura-kura ini akan menggunakan pemutar untuk menggerakkan kereta perisai dan dengan mudah boleh mematahkan pertahanan musuh dengan selamat.

Dengan minat dan keinginannya untuk terbang, tidak hairanlah jika Leonardo da Vinci merupakan orang yang pertama melahirkan idea bagaimana manusia boleh terbang. Beliau telah mencipta glider dan menjadikannya satu kenyataan. Manusia sebenarnya mungkin mencatat sejarah lebih awal daripada kejayaan Wright bersaudara ketika mencipta Kitty Hawk jika berpandukan idea da Vinci ini.

Sejarah juga mungkin akan menjadi lebih berbeza jika 'terbang' adalah sesuatu yang tidak mustahil dalam peperangan zaman dahulu. Seperti kebanyakan ciptaannya yang lain, beliau berjaya mengubah beberapa aspek agar tidak ada seorangpun manusia lain sezamannya yang cukup bijak untuk meniru idea ini.

Leonardo da Vinci telah mencetuskan idea mencipta kenderaan ini. Bermakna, beliau jugalah sebenarnya yang mencipta komputer mekanikal yang pertama di dunia bagi membolehkan kenderaan itu bergerak. Kenderaan ini telah direka untuk berfungsi sama seperti kereta mainan zaman sekarang yang perlu ditarik ke belakang terlebih dahulu untuk memusingkan spring agar ia boleh memacu ke hadapan apabila kuasa tarikan springnya cukup banyak. Leonardo membayangkan ciptaannya itu dengan begitu teliti di dalam lakaran dan catatannya sehingga sebuah prototaip berjaya dibina seperti apa yang dibayangkannya pada kurun ke-14.

Lama sebelum Franz Reichelt jatuh dan mati dengan ngeri pada tahun 1912 akibat percubaan payung terjun pertama di dunia, Leonardo da Vinci telahpun mencipta payung terjun pertama di atas kertas. Reka bentuk payung terjun da Vinci telah diuji pada tahun 2000 dan didapati rekaannya itu lebih efektif berbanding payung terjun moden yang mempunyai lubang di tengah. Tidak dinafikan kebolehan rekaan melalui teorinya yang dimana ianya digunapakai sehingga kini. Akan tetapi pada Leonardo da Vinci payung terjunnya itu direka untuk manusia boleh terbang berbanding memperlahankan seseorang yang sedang jatuh.

Hiram Maxim telah mencipta machine gun pada tahun 1914. Sebelum itu, pada tahun 1862, Mr. Gatling telah mencipta senjata yang boleh ditembak berulang kali yang dinamakan Gatling gun. Sementara kedua orang lelaki ini menempa nama hasil ciptaan mereka, machine gun yang pertama sekali sebenarnya direka oleh Leonardo da Vinci 400 tahun sebelum itu lagi.

Ciptaannya itu sangat mudah namun unik pada zaman itu. Da Vinci membuat 3 tingkatan dengan 11 laras senapang di setiap barisan. Pada zaman itu, anda perlu menunggu sebelum mengisi semula peluru sementara laras senapang menjadi sejuk dan boleh digunakan semula.

Idea da Vinci ketika itu adalah mengisi kesemua laras senapang dan menembaknya satu tingkat sekali, apabila menembak tingkatan ke-2 anda boleh mengisi tingkatan yang pertama dan menembak tingkatan ke-3 dan mengisi peluru pada tingkat ke-2. Begitulah seterusnya. Jadi anda akan sentiasa bersedia untuk menembak ke arah musuh tanpa memerlukan masa isian peluru yang lama.

Pada tahun 1495, Leonardo da Vinci telah mencipta manusia robot yang pertama. Robot ini telah diberi nama Codex Huygens pada 1950. Ciptaan yang mengagumkan ini boleh berdiri, duduk, berjalan, membuka dan menutup mulut, menggerakkan kepala ke kiri dan kanan dan juga mengangkat tangan.

Leonardo membinanya menggunakan baju perisai Jerman dan Itali pada masa itu. Apa yang membuatkan rekaan robot ini sangat menarik ialah bagaimana penerangan secara terperinci mengenai pergelangan tangannya di dalam nota da Vinci.

Pasukan robotik NASA juga menemui jalan buntu apabila mencipta robot untuk dihantar ke stesen di Marikh namun tanpa pergelangan tangan yang sempurna ia didapati agak sukar untuk menjalankan tugas manusia di sana. Akhirnya apabila mereka mengkaji nota da Vinci, barulah mereka berjaya membuat penambahbaikan terhadap robot yang dihantar ke angkasa lepas itu.


Mengapa Council of Elders Diperlukan Dalam Pentadbiran Malaysia?

Penulisan ini ditulis oleh Dr. Mahyudin Ahmad di laman Facebook beliau dan pihak iluminasi mendapat kebenaran mengulang siar penulisan ini untuk manfaat bersama. Penulisan ini telah disunting bagi memudahkan pembacaan.

Apabila mendengar Tun Mahathir mewujudkan Council of Elders ini, terus saya teringat Majlis Tindakan Ekonomi Negara (MTEN atau NEAC) yang ditubuhkan oleh Tun dulu ketika menangani krisis kewangan 1998. Tun Daim salah seorang ahlinya. Saya akan ceritakan di bawah nanti.

Lantikan Council of Elders ini terdiri dari individu yang sangat berkepakaran dalam ekonomi dan kewangan, kita semua sedia maklum. Tun Daim merupakan bekas Menteri Kewangan sebayak 2 kali, Tan Sri Zeti adalah mantan Gabenor BNM yang pakar dalam sistem kewangan dan polisi monetari.

Tan Sri Robert Kuok dan Tan Sri Hasan Merican pula terlibat dalam perniagaan di peringkat antarabangsa dan syarikat multinasional. Profesor Jomo sudah tentu kepakaran polisi ekonomi mapan di peringat pembuat dasar ekonomi tertinggi dunia PBB.

Tujuan utama Council ialah untuk MEMULIHKAN ekonomi Malaysia, meraih kembali keyakinan rakyat dan pelabur, yag memerlukan orang yang arif untuk melakukannya.

Mereka akan menilai semua polisi ekonomi berkaitan hutang negara, GST dan harga minyak. Di samping itu, mereka juga akan mula mengesan data-data dan maklumat secara teliti mengenai projek mega dan semua keputusan pelaburan GLC seperti Tabung Haji, MARA, FELDA dan lain-lain.

Mereka pasti mampu membuat penyiasatan forensik yang lengkap dan menyeluruh, termasuklah :

Begitu juga dengan kontrak dan pelaburan berbilion yang diterima dari China dan semua yang berkaitan dengannya.

Mereka juga akan akan menilai, meneliti, dan melaksana strategi-strategi kemas dan penuh taktikal. Tujuan utama adalah untuk menghentikan bebanan kewangan negara, meminimumkan kerugian dari pemberhentian kontrak2, mendapatkan kembali wang digubah atau dipindah keluar, serta akhirnya memulihkan kemapanan (sustainability) ekonomi negara yang kemungkinan bakal menghadapi krisis pada tahun mendatang.

Mengenai MTEN, ia ditubuhkan pada Januari 1998, dan selain Tun Daim, ia turut disertai DS Anwar, Tan Sri Rafidah, dan beberapa menteri kanan. al-Marhumah Prof Mahani Zainal Abidin (gambar), Professor ekonomi dari UM turut dilantik.

Paling utama MTEN ialah untuk menangani kesan krisis kewangan 1998. Elok kita menyemak semula sedikit sejarah situasi ekonomi negara sebelum krisis kewangan 1998 .

Dasar liberalisasi ekonomi dan reformasi fiskal dan ekonomi benar telah menatijahkan pertumbuhan ekonomi yang begitu cemerlang. Dekad 1990-an pertumbuhan ekonomi sekitar 8-10 peratus, pelaburan asing 4 kali ganda pertumbuhan ekonomi (sekitar 40 peratus).

Namun data-data komposisi pelaburan cenderung kepada pelaburan jangka pendek (aliran jangka pendek/portfolio capital). Saiz pelaburan jangka pendek ini mencecah 62% dari jumlah pelaburan asing pada 1993, manakala FDI pula menurun dari 60 peratus 1986-1990 ke 40 peratus pada 1996.

Krisis kewangan bermula dari Thailand yang telah apungkan Bhat pada Julai 1997, hilang serta merta 10 peratus nilai Bhat, intervensi dari Bank Negara Thailand untuk pertahan nilai Baht mengguna semua rizabnya akhirnya gagal, dan apungan itu akhirnya menjunamkan nilai Baht, sekaligus menghilangkan keyakinan pelabur dan terjadilah capital flight di sana.

Nota: capital flight adalah perpindahan wang dalam jumlah besar dari suatu negara ke negara lain untuk mencari untung yang lebih besar atau untuk menghindari rugi atau kerugian akibat memburuknya ekonomi atau politik di negara asal.

Di Malaysia, tempias kesan dirasa (contagion effect) apabila Bursa Saham Malaysia merudum akibat penjualan saham besar-besaran oleh pelabur, tukaran ringgit merudum sehingga mencecah lebih RM4 untuk 1 Dolar, dan menyebabkan kegagalan sistem kewangan dan perbankan.

Serangan ringgit berlaku (disebut serangan apabila semua hedge fund managers, brokers speculators, taking short position in massive volumes). Ekonomi benar pun merudum, syarikat tutup akibat pelaburan tiada, kehilangan pekerjaan dan vicious cycle ini berterusan menyebabkan ekonomi menguncup teruk.

Apa tindakan MTEN? Tidak lain ialah kawalan modal komprehensif, mencapai autonomi dalam keputusan polisi makro dan kestabilan tukaran matawang.

Dasar monetari mengembang iaitu penurunan kadar bunga dilaksanakan untuk merancakkan kembali ekonomi. Di samping itu, beberapa kawalan modal penting dilakukan iaitu:

Hebat sekali strategi-strategi ini kerana mereka faham kesan sebab dan akibat bagi setiap langkah dilakukan. Kaitan antara pegangan mata wang dengan kadar bunga dengan dasar kewangan mengembang kalau cerita maybe budak ekonomi saja kut boleh paham.

Apa pun, akhirnya kawalan ini bertujuan untuk menstabilkan ringgit, menutup peluang spekulasi nilai ringgit, menghilangkan insentif capital flight, pengenaan tempoh bertenang memberi insentif untuk pelabur tidak meninggalkan malaysia, mengekalkan aset dan pelaburan, mereka sekaligus memberi ruang expansive monetari polisi dilaksanakan di Malaysia bagi menyokong aktiviti ekonomi.

Ekonomi Malaysia antara yang kembali pulih segera selepas krisis 1998 berbanding Indonesia dan Thailand yang mengikut kaedah penyelesaian krisis IMF.

Oleh itu saya yakin Council of Elders yang baru ditubuhkan akan mampu memulihkan dan membawa ekonomi negara ke landasan yang betul dengan segera. Sama-sama kita berdoa.


5 Sistem Kereta Api Bawah Tanah Paling Besar Di Dunia

Antara pengangkutan yang paling terkenal dan sibuk di dunia, adalah kereta api atau metro, yang digunakan oleh berbilion-bilion penumpang di seluruh dunia. Ia boleh dikatakan sebagai nadi penggerak di sesebuah bandar besar.

Tanpa sistem metro, sesebuah bandar itu tidak akan digelar sebagai maju. Jika di Malaysia, kita mempunyai sistem metro yang dikenali sebagai Keretapi Tanah Melayu atau KTM yang beroperasi sejak tahun 1885.

Terdapat sistem metro yang paling panjang di dunia, ada yang paling cantik di dunia, serta ada yang paling laju di dunia. Namun, iluminasi.com ingin berkongsi dengan para pembaca mengenai 5 sistem metro paling besar di dunia.

Juga dikenali sebagai London Tube, stesen ini tak lain tak bukan terletak di kota London. Stesen ini dirasmikan sebagai "kereta api bawah tanah" pertama di dunia pada tahun 1863.

Kemudian, saluran elektrik pertama telah dibuka pada tahun 1890 menjadikannya sebagai stesen metro pertama di seluruh dunia.

London Tube mempunyai 270 stesen yang besar dan juga menjadi stesen ketiga terpanjang di dunia, dengan jarak kira-kira 402 kilometer.

Setiap tahun, rangkaian kereta api ini digunakan oleh lebih daripada 1.2 bilion penumpang.

Dengan jumlah stesen sebanyak 296 buah, Seoul Subway yang terletak di Seoul, Korea Selatan adalah rangkaian kereta api ke-4 terbesar di dunia. Ia dibuka pada tahun 1974, setelah berpuluh-puluh tahun rangkaian stesen kereta api lain dibuka.

Seoul Subway merupakan stesen metro ke-2 paling sibuk di dunia, dengan pengguna kira-kira 2.5 bilion orang setiap tahun. Jumlah jarak panjang stesen metro ini adalah sejauh 327 kilometer.

Madrid Metro yang terletak di Madrid, Sepanyol mempunyai 300 buah stesen, jumlah yang sma di miliki dengan rangkaian kereta api di Perancis.

Namun, dari segi jarak, Madrid Metro lebih panjang, merangkumi 293 kilometer.

Walaupun stesen yang dibuka pada tahun 1919 ini adalah yang ke-3 terbesar di dunia, namun ia tidaklah terlalu sibuk.

Ia hanya memberi perkhidmatan kepada kira-kira 500 juta penumpang setiap tahun yang mana jumlah yang paling sedikit jika dibandingkan dengan stesen-stesen lain dalam senarai ini.

Bandar yang paling romantis di dunia ini juga merupakan lokasi kepada sistem kereta api ke-2 terbesar di dunia, iaitu Paris Metro. Dibuka pada tahun 1900, Paris Metro juga merupakan sistem metro ke-5 paling tua di dunia.

Stesen metro ini merangkumi jarak sepanjang 214 kilometer dengan jumlah stesen sebanyak 303 buah dan menjadi pengangkutan utama bagi kira-kira 1.5 bilion penumpang setiap tahun.

Dan sistem metro yang paling besar di seluruh dunia dan juga yang ke-8 tertua di dunia, adalah New York City Subway yang terletak di New York, Amerika Syarikat.

Jumlah panjang jarak stesen metro ini adalah sejauh 373 kilometer menjadikannya sistem metro ke-4 terpanjang di dunia.

Ia mempunyai 421 buah stesen yang dibuka pada tahun 1904 dan digunakan oleh lebih 1.7 bilion pengguna setiap tahun.


Ini Tangga Gaji Menteri Kabinet Dan Ahli Parlimen Malaysia

Setakat ini hanya 3 menteri kabinet sahaja dilantik iaitu Kementerian Dalam Negeri, Kementerian Pertahanan dan Kementerian Kewangan. Ramai yang teruja untuk mengetahui nama-nama yang bakal dilantik bagi memimpin kementerian yang lain.

Di samping ingin mengetahui siapa dan kementerian mana yang akan diterajui, rakyat Malaysia juga ingin tahu berapakah gaji yang diterima oleh pemimpin-pemimpin tertinggi negara, jadi iluminasi.com ingin kongsikan mengenai butiran gaji dan elaun Perdana Menteri dan Menteri-menteri kabinet Malaysia.

Nota : Nilai dan angka ini berdasarkan maklumat dari tahun 1999 sehingga pemerintahan Perdana Menteri yang lalu. Mungkin terdapat sedikit sebanyak perubahan. Artikel ini hanya ingin memberi gambaran kasar tangga gaji menteri.

3. Elaun Perumahan - RM10,800 (jika Menteri-menteri mempunyai rumah sendiri, elaun ini tetap boleh dituntut)

Jadi, jumlah pendapatan setiap bulan yang diterima adalah sebanyak RM55,650, tidak mengambil kira sama ada sakit atau tidak bertugas.

Perbelanjaan ini ditanggung oleh kerajaan untuk sekali setahun termasuklah tiket penerbangan, hotel dan duit poket sebanyak RM50,000. Wang RM50,000 boleh dituntut tanpa resit jika menteri tersebut tidak bercuti ke luar negara.

Pegawai tertinggi negara tidak perlu membayar bil-bil kerana ia ditanggung oleh kerajaan. Antara bil-bil tersebut termasuklah:

Wang sebanyak RM40,000 boleh dituntut sekali setahun bagi perkakasan dapur atau perhiasan rumah.

Juga dibekalkan sebuah kereta Mercedes S320 dan seorang pemandu termasuk minyak percuma.

Terdapat peruntukan bagi segala pemberian derma termasuklah kepada badan-badan kebajikan, majlis perkahwinan atau kematian.

Setiap tahun, elaun rumah terbuka boleh dituntut yang mana segala perbelanjaan bagi menganjurkan rumah terbuka adalah ditanggung oleh kerajaan.

Satu kajian dilakukan oleh portal Listabuzz pada April 2017 mengatakan bahawa mantan Perdana Menteri Malaysia, Dato' Seri Najib Razak memperoleh pendapatan sebanyak RM284,194.89 setahun. Nilai ini memberikan purata gaji bulanan sebanyak RM22,826.65.

3. Elaun perumahan - RM9,800 (jika Menteri-menteri mempunyai rumah sendiri, elaun ini tetap boleh dituntut)

Pada tahun 2015, Parlimen telah meluluskan Rang Undang-undang Ahli Parlimen (Saraan) (Pindaan) 2014, yang menyaksikan kenaikan gaji bagi ahli-ahli parlimen dan pegawai-pegawai yang lain. Kadar gaji terbaru tersebut adalah seperti berikut:

Peningkatan daripada RM11,000 kepada RM16,000 (peningkatan sebanyak RM5,000). Sebelum itu, seorang Ahli Parlimen menerima gaji pokok sebanyak RM6,508.59 sebulan, dan elaun bulanan sebanyak RM5,000.

Sebanyak RM200 elaun harian diberikan apabila ahli-ahli parlimen menghadiri persidangan Dewan rakkyat dan RM150 elaun harian bagi menghadiri mesyuarat dengan agensi kerajaan.

Pindaan itu juga menyaksikan kenaikan gaji bagi Ahli Dewan Negara, daripada RM7,000 kepada RM11,000.

Speaker Dewan Rakyat dan Dewan Negara juga menerima kenaikan sebanyak RM20,000 menjadikan gaji bulanan baharu sebanyak RM31,000. Timbalan masing-masing menerima peningkatan gaji sebanyak RM4,000 menjadikan gaji baharu adalah RM20,000.

Selain daripada gaji pokok, Ahli Dewan Rakyat dan Ahli Dewan Negara juga menerima imbuhan seperti berikut:

Jumlah-jumlah ini pastinya dilihatkan sebagai sangat tinggi, namun jika dibandingkan dengan gaji CEO-CEO di Malaysia, ia dilihatkan seperti sangat kecil. Antara gaji-gaji CEO di Malaysia adalah seperti berikut:

Datuk Seri Zubir Murshid (telah digantikan dengan Datuk Mohd Bakke Salleh)

Datuk Seri Abdul Wahid Omar (telah digantikan oleh Datuk Abdul Farid Alias)


3 Individu Bangsa Cina Yang Menjadi Menteri Kewangan Negara

Apabila Presiden Pakatan Harapan yang juga merupakan Perdana Menteri Malaysia ke-7, Tun Dr. Mahathir Mohamad, mengumumkan pelantikan Lim Guan Eng sebagai Menteri Kewangan Malaysia yang baharu, ramai seolah-olah tidak berpuas hati dan melepaskan geram dengan memuat naik status di media sosial Facebook.

Pelbagai kritikan dan tohmahan dilontarkan terhadap beliau termasuklah dengan mengaitkan bangsa dan isu perkauman seolah-olah beliau merupakan individu berbangsa Cina pertama yang dilantik untuk memimpin kementerian itu.

Namun begitu, ramai juga yang menyokong tindakan Perdana Menteri itu dengan memuji kebolehan Lim Guan Eng dalam mentadbir negeri Pulau Pinang dengan baik. Dengan itu iluminasi.com ingin berkongsi 3 individu berbangsa Cina yang pernah dilantik memegang jawatan sebagai Menteri Kewangan negara.

Kolonel Tun Sir Henry Lee Hau Shik atau lebih dikenali sebagai H. S Leemerupakan seorang ahli politik dan juga ahli perniagaan, yang berkhidmat sebagai Menteri Kewangan pertama bagi Persekutuan Tanah Melayu. Beliau juga merupakan pengasas bersama Persatuan Cina Malaysia (MCA) dan Parti Perikatan.

Beliau adalah antara individu yang menyerti misi Merdeka ke London dan satu-satunya individu berbangsa Cina yang menandatangani perjanjian kemerdekaan Malaya dengan Britain.

Selain itu, Sir Henry juga merupakan satu-satunya pemimpin utama pergerakan kemerdekaan yang tidak dilahirkan di Tanah Melayu, sebaliknya dilahirkan di Hong Kong. Beliau mendapat pendidikan menengah di Guangzhou pada tahun 1914 sebelum menyambung pelajaran di Queen's College di Hong Kong.

Sir Henry menamatkan ijazah sarjana muda beliau dalam Ekonomi dan Undang-undang dari University of London dan St. John's College, Cambridge yang mana beliau mengenali King George VI, bapa Ratu Elizabeth II.

Selepas mengecapi kemerdekaan pada tahun 1957, Perdana Menteri ketika itu, Tunku Abdul Rahman telah melantik Sir Henry sebagai Menteri Kewangan pertama. Tugas utamanya termasuklah mewujudkan dasar kewangan negara dan penciptaan Bank Negara Malaya.

Beliau meletakkan jawatan pada tahun 1959 selepas 2 tahun berkhidmat disebabkan faktor kesihatan.

Tun Tan Siew Sin merupakan Presiden MCA ketiga, Menteri Perdagangan dan Industri Malaya pertama dan juga Menteri Kewangan Kedua.

Beliau merupakan anak kepada Tun Tan Cheng Lock, Presiden MCA yang pertama. Tun Tan Siew Sin mendapatkan pendidikan di peringkat tinggi dalam bidang Undang-undang di England, namun tidak menamatkan pelajarannya.

Disebabkan bimbang akan tercetusnya perang di Eropah, pada Julai 1939, bapanya telah mengarahkan Tun Tan Siew dan 2 orang adik perempuan beliau untuk meninggalkan London dan pulang ke London.

2 bulan kemudian, Adolf Hitler menceroboh Poland menyebabkan tercetusnya Perang Dunia Kedua. Dan disebabkan ini, Tun Tan Siew hanya menamatkan tahun pertama pelajarannya di London dan kemudiannya mengambil alih perniagaan perladangan keluarga pada tahun 1939.

Pada tahu 1955, beliau telah dipilih sebagai Ahli Parlimen Melaka dan menyertai kabinet Malaysia sebagai Menteri Perdagangan dan Industri.

Pada tahun 1959, beliau menggantikan Tun Sir Henry Lee sebagai Menteri Kewangan dan berkhidmat selama 15 tahun di bawah pemerintahan 2 Perdana Menteri iaitu Tunku Abdul Rahman dan Tun Abdul Razak sebelum digantikan oleh Tun Hussein Onn pada 1974.

Dan Menteri Kewangan ke-3 dari kalangan bangsa Cina adalah Lim Guan Eng, yang juga merupakan Setiausaha Agung Parti Tindakan Demokratik (DAP) sejak tahun 2004. Sebelum dilantik menjadi Menteri Kewangan ke-12, Lim berkhidmat sebagai Ketua Menteri Pulau Pinang dari tahun 2008 hingga 2018.

Beliau merupakan anak kepada Lim Kit Siang, pemimpin pembangkang di Dewan Rakyat dari 1973 hingga 1999 dan 2004 hingga 2008. Isteri Lim, Betty Chew Gek Cheng adalah ahli DAP dan seorang anggota dewan negeri di Melaka.

Lim Guan Eng merupakan graduan dari Universiti Monash, Australia dalam bidang Ekonomi dan mendapat gelaran akauntan profeional yang berkelayakan pada tahun 1983 ketika berusia 23 tahun.

Beliau merupakan seorang sangat aktif dan berkhidmat sebagai Presiden Persatuan Pelajar Antarabangsa Monash University (MUISS) ketika di Australia. Sebelum menceburkan diri dalam bidang politik, Lim merupakan pegawai senior di sebuah bank.

Belliau pertama kalinya dipilih sebagai ahli parlimen Kota Melaka pada tahun 1986 selepas menewaskan Datuk Soh Chin Aun dengan majoriti undi sebanyak 17,606. Lim sekali lagi dilantik pada pilihanraya umum berikutnya pada tahun 1990 dan 1995.

Selepas menyertai DAP, Lim Guan Eng dilantik sebagai Pengerusi Pemuda Sosialis DAP pada 1989, dan dipilih menjadi Timbalan Ketua Setiausaha DAP pada tahun 1995.

Selepas menyertai DAP, beliau dilantik sebagai Pengerusi Pemuda Sosialis DAP pada 1989 dan secara rasmi dipilih untuk jawatan itu pada 1992. Pada tahun 1995, beliau dipilih sebagai Timbalan Ketua Setiausaha DAP. Beliau kemudiannya dipilih sebagai Setiausaha Agung parti pada tahun 2004, dan telah memegang jawatan tersebut sejak itu.

Lim menjadi Ketua Menteri Pulau Pinang ke-4 bermula 11 Mac 2008. Di bawah Agenda Ekonomi Sosial (AES), kerajaan negeri Pulau Pinang mensasarkan menjadi negeri pertama di Malaysia yang membasmi kemiskinan dengan memastikan setiap isi rumah di negeri itu mempunyai pendapatan sekurang-kurangnya RM770 sebulan.

Garis kemiskinan adalah RM763 sebulan bagi setiap isi rumah di Semenanjung Malaysia. Jadi, mereka yang berpendapatan kurang daripada RM770 akan ditambah menjadi RM770 setiap bulan.

Dengan kata lain, keluarga yang berpendapatan RM600 sebulan akan menerima RM170 setiap bulan di bawah program ini. Lim Guan Eng telah dilantik sebagai Menteri Kewangan ke-12 pada 12 Mei 2018 oleh kerajaan Pakatan Harapan setelah pakatan ini mengambil alih tampuk kepimpinan negara setelah memenangi Pilihan Raya Umum ke-14.


Sejarah Ringkas Tun Doktor Mahathir : Perdana Menteri Malaysia Ke-7

Setelah berkhidmat selama 22 tahun sebagai Perdana Menteri Malaysia ke-4 bermula 16 Julai 1981 hingga 31 Oktober 2003, kini individu yang telah banyak menabur bakti kepada negara telah kembali memimpin walaupun sudah berusia 93 tahun.

Tun Dr. Mahathir Mohamad, ikon yang tidak perlu diperkenalkan lagi telah ditabalkan sebagai Perdana Menteri ke-7 pada 10 Mei 2018 setelah memenangi Pilihan Raya Umum ke-14. Bagi mereka yang lahir pada tahun 90-an dan ke bawah, pastinya ramai yang tahu lebih banyak tentang beliau.

Namun, bagi generasi alaf baru yang kurang mengenali, iluminasi.com ingin mengambil kesempatan ini untuk berkongsi sedikit sebanyak mengenai biodata dan sejarah kehidupan Perdana Menteri Malaysia ke-7.

Tun Mahathir dilahirkan pada 10 Julai 1925 di No.18, Lorong Kilang Ais, Seberang Perak, Alor Setar, Kedah. Beliau merupakan anak bongsu daripada 9 orang adik beradik dan diberikan nama gelaran Che Det.

Walaupun tarikh lahir beliau di dalam surat beranak adalah 20 Disember 1925, namun Tun Mahathir sebenarnya lahir pada 10 Julai. Tun Mahathir tidaklah dilahirkan dalam keluarga bangsawan atau keluarga agama atau politik yang terkenal.

Tun Mahathir mendapat pendidikan awal di Sekolah Melayu Seberang Perak sebelum memasuki sekolah Inggeris yang kini dikenali sebagai Kolej Sultan Abdul Hamid, sekolah di mana bapanya, Mohamad bin Iskander merupakan pengetua Melayu pertama.

Beliau sangat terkenal di sekolahnya termasuklah dalam aktiviti berdebat serta mempunyai kemahiran bahasa Inggerisnya yang hebat. Tun Mahathir juga menunjukkan minat dalam bidang sukan dengan bermain ragbi untuk pasukan sekolah.

Sehari selepas Tun Mahathir menduduki Peperiksaan Junior Cambridge, pelajarannya terganggu akibat Jepun melancarkan serangan ke atas Asia Tenggara pada Perang Dunia Kedua melalui Thailand.

Sekolah-sekolah di Tanah Melayu ketika itu terpaksa ditutup membuatkan beliau terpaksa berhenti sekolah.

Ketika ini Tun Mahathir menceburkan diri dalam bidang perniagaan dengan menjual kopi dan kemudiannya pisang goreng serta snek-snek lain di Pekan Rabu membantu keluarganya.

Setelah perang tamat, beliau menamatkan pengajian sekolah menengah selepas menduduki peperiksaan Senior Cambridge dan menyambung pengajian dalam bidang perubatan di Kolej Perubatan King Edward VII (kini dikenali Universiti Kebangsaan Singapura) pada tahun 1947.

Ketika inilah beliau bertemu dengan bakal isterinya, Tun Siti Hasmah Mohamad Ali, yang juga seorang pelajar perubatan.

Ketika sedang di kolej, Tun Mahathir aktif menulis untuk akhbar The Sunday Times (kini dikenali sebagai The Straits Times) menggunakan nama penanya, C.H.E Det. Penulisannya banyak mengisahkan tentang masalah-masalah orang Melayu.

Selepas menamatkan pelajaran pada tahun 1953, Tun Mahathir memulakan khidmatnya sebagai seorang pegawai perubatan di Hospital Besar Alor Setar, Kedah.

Pada Ogos 1956, Tun Mahathir dan Tun Siti Hasmah melansungkan perkahwinan mereka, dan memperoleh cahaya mata pertama, Marina pada tahun 1957.

Pada tahun yang sama, Tun Mahathir berhenti berkhidmat untuk kerajaan bagi menubuhkan klinik sendiri diberi nama Klinik Maha, yang merupakan klinik swasta pertama negara milik orang Melayu pada ketika itu.

Pada tahun 1964, Tun Mahathir mula berjinak-jinak dalam bidang politik di mana beliau bertanding dalam Pilihan Raya Umum 1964 dan memenangi kerusi Kota Setar. Setahun kemudian, beliau telah dipilih untuk Majlis Tertinggi UMNO.

Pada Pilihan Raya Umum 1969, beliau sekali lagi bertanding namun ditewaskan wakil dari parti PAS, Tuan Guru Haji Yusof Rawa.

Pada 13 Mei 1969, satu rusuhan kaum telah berlaku membuatkan Tun menulis satu surat kritikan kepada Tunku Abdul Rahman yang merupakan Perdana Menteri ketika itu. Surat tersebut mengkritik pentadbiran Tunku kerana pendekatan ekonominya yang lembut dan gagal menegakkan kepentingan Melayu.

Surat tersebut membuatkan Tun Mahathir telah dipecat keahliannya dari UMNO. Ketika ini, Tun meneruskan kerjayanya sebagai seorang pegawai perubatan dan dalam masa yang sama memikirkan tentang nasib orang Melayu yang ditulisnya ke dalam buku, "Dilema Melayu".

Buku tersebut diterbitkan di Singapura dan dilarang di Tanah Melayu.

Pada September 1970, Tun Abdul Razak Hussein telah mengambil alih tampuk kepimpinan tertinggi selepas Tunku Abdul Rahman meletakkan jawatan sebagai Perdana Menteri. Menjelang tahun 1972, Tun Mahathir memohon untuk menyertai parti UMNO semula dan diterima.

Beliau dilantik menjadi Senator pada tahun 1973 dan ahli mahkamah Universiti serta Majlis Universiti Malaya.

Pada Pilihan Raya Umum 1974, Tun Mahathir telah menang tanpa bertanding di kerusi Kubang Pasu, dan dilantik menjadi Menteri Pendidikan Malaysia membuatkan beliau tidak lagi berkhidmat sebagai pegawai perubatan.

2 tahun berkhidmat sebagai Menteri Pendidikan, beliau dilantik sebagai Timbalan Perdana Menteri dan kemudiannya mengambil alih jawatan Menteri Perdagangan dan Industri pada tahun 1978.

Pada tahun 1981, Tun Hussein Onn yang ketika itu merupakan Perdana Menteri ke-3 telah meletakkan jawatan atas faktor kesihatan menjadikan Tun Mahathir sebagai Presiden UMNO dan juga Perdana Menteri Malaysia yang ke-4.

Ketika zaman pemerintahan Tun Mahathir, Malaysia telah berubah daripada sebuah negara pertanian kepada negara perindustrian moden. Beliau melancarkan kempen Bersih, Cekap dan Amanah dalam usaha mengurangkan rasuah, meningkatkat kecekapan dan memupuk kepercayaan dalam perkhidmatan awam.

Tun Mahathir merupakan individu yang bertanggungjawab memperkenalkan sistem "punch card" bagi kakitangan kerajaan serta mengarahkan penjawat awam untuk memakai lencana nama.

Beliau juga menubuhkan syarikat kereta kebangsaan, PROTON pada tahun 1983 dalam usaha memajukan Malaysia. Dan pada 9 Julai 1985, kereta buatan Malaysia pertama telah dilancarkan iaitu Proton Saga. Tun juga telah memperkenalkan konsep "Malaysia Incorporated", iaitu satu perkongsian rapat di antara kerajaan dan sektor swasta.

Visi negara untuk mencapai status ekonomi maju pada tahun 2020 merupakan hasrat beliau untuk Malaysia yang dinyatakan dalam Wawasan 2020. Ia bukan sahaja dari segi pertumbuhan ekonomi tetapi juga dalam pendidikan, kematangan masyarakat dan tadbir urus.

Setelah berkhidmat sebagai Perdana Menteri ke-4 selama 22 tahun dan menjadi pemimpin Barisan Nasional yang mencatatkan kejayaan dalam pilihan raya pada tahun 1982, 1986, 1990, 1995 dan 1999, akhirnya Tun Mahathir membuat keputusan untuk bersara dari bidang politik dan meletakkan jawatan sebagai Presiden UMNO dan Perdana Menteri pada 31 Oktober 2003 pada usia 78 tahun.

Pada 8 Januari 2018, Tun Mahathir telah diumumkan sebagai calon Perdana Menteri bagi Pakatan Harapan bagi Pilihan Raya Umum ke-14, dalam usaha menggulingkan bekas sekutunya dalam parti UMNO, iaitu bekas Perdana Menteri Malaysia yang ke-6, Dato' Seri Najib Razak.

Pilihan Raya Umum ke-14 ini menjadi sejarah baru di Malaysia apabila parti yang memerintah Malaysia sejak negara ini bebas dari penjajahan British pada 1957 telah tewas teruk dengan hanya memenangi 79 kerusi daripada jumlah keseluruhan 222 kerusi parlimen.

Ini membuatkan Dato Seri Najib hilang kuasanya sebagai Perdana Menteri dan jawatan Perdana Menteri ke-7 Malaysia diambil alih Pengerusi Pakatan Harapan, Tun Mahathir Mohamad, buat kali kedua.

Beberapa hari selepas kekalahan itu, Dato Seri Najib telah membuat keputusan untuk melepaskan jawatannya sebagai Presiden UMNO dan Pengerusi Barisan Nasional.


Tugas Dan Fungsi Kementerian Pertahanan

Iluminasi.com dalam artikel yang lalu telah menerangkan secara ringkas mengenai tugas dan fungsi Kementerian Menteri Dalam Negeri yang mana kebanyakan daripada kita tidak benar-benar tahu.

Kali ini kami ingin berkongsi dengan pembaca mengenai tugas dan fungsi Kementerian Pertahanan Malaysia pula. Ya, pasti ramai yang mengetahui fungsi kementerian ini daripada namanya kan?

Namun, ia tidaklah semata-mata dalam menjaga dan mempertahankan Malaysia sahaja, dan terdapat lebih lagi tugas-tugas kementerian ini yang kini diterajui oleh YB Haji Mohamad bin Sabu atau lebih mesra dengan panggilan Mat Sabu

Pada 31 Ogos 1957, Kementerian Pertahanan telah ditubuhkan dan beroperasi secara rasmi di sebuah bangunan yang terletak di Jalan Dato' Onn, Kuala Lumpur (dahulunya Jalan Brockman). Pejabat Menteri Pertahanan yang pertama yang mana jawatan ini dipegang oleh Tun Abdul Razak pada ketika itu juga terletak dalam bangunan ini.

Tun Abdul Razak berkhidmat sebagai Menteri Pertahanan Malaysia yang pertama dari 31 Ogos 1957 sehingga 22 September 1970. Pada tahun 1960, Bangunan Kementerian Pertahanan pertama telah dibina dengan kos RM122,000 oleh Kerajaan Persekutuan terletak di Jalan Padang Tembak.

Pada tahun 1985, bangunan 21 tingkat yang dikenali sebagai Wisma Pertahanan juga di Jalan Padang Tembah, telah siap bagi bagi menampung kesemua agensi di bawah satu bumbung.

Pejabat panglima-panglima dan Pegawai Tinggi Angkatan Tentera Malaysia dari ketiga-tiga perkhidmatan juga ditempatkan di sini.

Menteri Pertahanan merupakan individu yang bertanggungjawab memimpin dan menerajui Kementerian Pertahanan serta dibantu oleh seorang Timbalan Menteri.

2 perkhidmatan utama yang terkandung dalam organisasi Kementerian Pertahanan adalah Perkhidmatan Awam dan juga Angkatan Tentera Malaysia (ATM) yang masing-masing diketuai oleh Ketua Setiausaha dan Panglima Angkatan Tentera.

Terdapat beberapa jabatan dan agensi di bawah Kementerian Pertahanan yang menjalankan tugas-tugas tertentu. Antaranya adalah seperti berikut:

Objektif utama angkatan bersenjata di Malaysia ini adalah untuk mempertahankan kedaulatan negara dan melindungi dari semua jenis ancaman. ATM bertanggungjawab membantu pihak berkuasa untuk :

ATM juga mengekalkan dan menaikkan keupayaan dalam bidang antarabangsa untuk menegakkan dasar asing negara yang terlibat di bawah bimbingan Pertubuhan Bangsa-Bangsa Bersatu (PBB)

STRIDE merupakan akronim kepada Science Technolology Research Institute for Defence atau Institut Penyelidikan Sains dan Teknologi Pertahanan, adalah sebuah jabatan yang melaksanakan penyelidikan dan pembangunan (R&D) kepada Kementerian Pertahanan, Angkatan Tentera Malaysia dan juga industri pertahanan tempatan.

Teknologi sains ini digunakan secara meluas dalam pelbagai bidang dan peringkat sama ada dalam keadaan aman atau semasa perang.

Fungsi Jabatan Hal Ehwal Veteran ATM adalah menguruskan dan membayar faedah persaraan pesara ATM. Ia juga berfungsi membayar bayaran bantuan kebajikan dan perubatan bagi para pesara.

Antara 3 bahagian utama jabatan ini adalah Bahagian Khidmat Pengurusan, Bahagian Latihan Dan Penempatan serta Bahagian Pembangunan Usahawan dan Sosioekonomi. Fungsi-fungsi lain JHEV :

Pada 30 Oktober 2002, Mesyuarat Kabinet telah membentuk sebuah Jawatankuasa Kabinet Mengenai Kerahan Tenaga (JKMKT) bertujuan mengkaji keperluan pelaksanaan kerahan tenaga.

Ia dipengerusikan oleh Menteri Pertahanan dan dianggotai oleh tujuh Menteri, seorang Penasihat Perdana Menteri yang bertaraf Menteri dan 5 Timbalan Menteri. Istilah "Khidmat Negara" telah diterima bagi menggantikan istilah Kerahan Tenaga.

Tugas utama jabatan ini adalah mengendalikan Program Khidmat Negara. Bagi membantu Jawankuasa Induk menyediakan perancangan dan menyelaraskan keperluan pelaksanaan Program Khidmat Negara, 4 jawatankuasa kecil telah ditubuhkan iaitu:

Jabatan Latihan Khidmat Negara (JLKN) telah ditubuhkan di bawah kementerian ini sebagai agensi pelaksana Program Latihan Khidmat Negara. Fungsi utama JKLN adalah menggubal dasar dan peraturan serta menyediakan PLKN secara terancang ke arah mencapai matlamat Dasar Latihan Khidmat Negara.

Ditubuhkan melalui Perintah Lembaga Tabung Angkatan Tentera 1994, PERHEBAT ditubuhkan berfungsi memberikan latihan peralihan, kebajikan, penempatan pekerjaan dan pembangunan usahawan.

Namun, selepas penubuhan Jabatan Hal Ehwal Veteran (JHEV) ATM di bawah Kementerian Pertahanan, PERHEBAT ditugaskan memberi tumpuan hanya kepada aktiviti latihan sahaja, manakala tugas asal yang lain digalas oleh JHEV.

Depot Simpanan Pertahanan berfungsi sebagai lokasi penyimpanan stok kenderaan dan peralalatan ATM. Ia terletak di Sungai Buloh berkeluasan 85 ekar dan dibina disebabkan menyedari kepentingan stok simpanan kenderaan dan peralatan apabila berlakunya darurat, ekoran daripada peristiwa 13 Mei 1969.

Depot ini berada di bawah tanggungjawaab Ketua Setiausaha Kementerian Pertahanan Malaysia.

Malaysian Armed Forces Cataloguing Authority (MAFCA) atau Penguasa Katalog Angkatan Tentera Malaysia adalah satu badan kuasa yang berfungsi mewujudkan dan membentuk satu bahasa perbekalan bersama berlandaskan Sistem Kodifikasi NATO dalam kalangan pengguna sistem ini di Malaysia dan di antara negara luar yang mengamalkan sistem ini.

Sistem ini digunakan secara perintis oleh 4 kementerian dan agensi kerajaan iaitu:


10 punca manusia meninggal dunia yang paling kerap berlaku

Kematian adalah sesuatu perkara yang pasti dan tidak dapat dielakkan. Tanpa kematian, bumi yang kita diami ini mungkin tidak akan dapat menampung populasi manusia yang begitu banyak jumlahnya.

Seperti kita sedia maklum, terdapat terlalu banyak perkara yang boleh menjadi punca atau penyebab kematian seseorang. Berikut 10 antara punca kematian manusia yang paling 'popular' di seluruh dunia:

Seperti yang kita ketahui, keganasan kini seringkali menjadi tajuk utama akhbar di seluruh dunia dengan perbuatan membunuh nyawa yang tidak bersalah hanya untuk menimbulkan perasaan takut dan kekacauan di dalam masyarakat atas tujuan tertentu.

Malangnya, di dunia ini terdapat beberapa orang berpengaruh yang mempunyai 3 perkara yang merupakan kombinasi tingkah laku yang membahayakan. Pertama, mereka percaya bahawa mempunyai hak untuk memerintah. Semakin banyak kuasa yang mereka perolehi semakin tinggi keinginan mereka untuk lebih berkuasa. Kedua, mereka adalah pemimpin dan menggunakan kepercayaan agama dan ideologi yang akan membuatkan orang mengikuti mereka. Ketiga, mereka bersifat sadis dan tidak dapat membezakan perkara yang betul atau salah. Golongan ini tidak kisah kesan dan akibat perbuatan mereka asalkan ia kelihatan benar di mata mereka dan boleh menyampaikan agenda yang mereka bawa.

Manusia berkembang biak dan membangun dengan begitu pesat sekali. Ini menyebabkan lebih banyak penempatan haiwan dan hidupan liar yang diterokai bagi menampung keperluan manusia. Hal ini menyebabkan seringkali terjadi pertembungan di antara haiwan dan manusia. Bagi mereka yang tinggal di desa atau berdekatan hutan, terdapat kes di mana manusia telah diserang oleh haiwan yang cuma bertindak secara semulajadi iaitu mempertahankan habitat mereka. Semakin banyak yang kita terokai semakin berasa terancam haiwan-haiwan liar ini. (sumber)

Perang ialah sesuatu perkara yang berlaku apabila sekumpulan manusia cuba memaksa sekumpulan yang lain untuk mengikuti dan menerima ideologi dan cara mereka secara paksaan. Jika permintaak ditolak maka bakal tercetuslah perang.

Selain itu perang juga boleh menguntungkan mana-mana pihak dari segi ekonomi. Pihak yang menang biasanya akan mengaut segala keuntungan dari kawasan jajahan mereka. Perang juga merupakan salah satu cara memperluaskan wilayah dan kekuasaan. Ada juga sebahagian kecil yang berperang kerana kepercayaan dan hak. Walau apa sekalipun alasannya perang adalah perang dan ia akan sentiasa berlarutan sehingga akhir zaman sama ada dalam bentuk fizikal atau secara halus.

Planet Bumi yang kita diami ini sentiasa berevolusi. Permukaan di bumi sentiasa berubah dan berkembang. Terdapat beberapa proses evolusi yang perlu dalam perubahan ini dan kita sering menggelarkannya bencana alam. Antaranya ialah gempa bumi, tsunami, puting beliung dan banyak lagi.

Walaupun panahan petir mengorbankan sekitar 2,700 orang setiap tahun di seluruh dunia, namun jumlah itu mungkin akan menjadi lebih tinggi akibat perubahan iklim  yang semakin membimbangkan. Walaupun dengan kecanggihan teknologi sedia ada, masih banyak kejadian bencana alam yang mengorbankan ramai nyawa. Jadi, apa yang boleh dilakukan ialah berdoa agar anda sentiasa berada dalam lindungan Yang Maha Esa dan tidak berada berdekatan kawasan terjadinya bencana alam.

Pembunuhan telah berlaku sejak sekian lamanya dalam sejarah manusia. Kini ramai orang beranggapan bahawa semakin bertamadun peradaban manusia, semakin teruk pembunuhan yang berlaku. Akan tetapi, sejarah menyatakan pembunuhan yang berlaku dahulu dan sekarang adalah sama sahaja teruknya. Cuma bezanya kini populasi manusia adalah jauh lebih banyak, maka kelihatan seperti kejadian pembunuhan adalah lebih kerap berlaku. Ditambah pula dengan cara penyelesaiannya iaitu menjatuhkan hukuman bunuh kepada mereka yang didapati bersalah membunuh menambahkan lagi jumlah kematian di bawah kategori ini.

Penghapusan etnik ini biasanya berpunca kerana pengusiran sesetengah kaum dan bangsa dari tanah yang diperakui mereka. Ia termasuklah memaksa mereka meninggalkan kampung halaman dengan membuatkan hidup mereka sengsara, kekejaman, merogol, menahan bekalan air serta makanan dan sebagainya.

Lebih malang lagi penghapusan etnik ini seringkali menjadi punca kepada pembunuhan beramai-ramai. Ini adalah satu jenis pembunuhan paling kritikal sekali kerana ia menyasarkan kaum dan bangsa tanpa mengira wanita, kanak-kanak atau golongan kurang upaya.

Seperti mana yang ramai ketahui racun merupakan salah satu penyebab kematian. Racun telah digunakan untuk membunuh sejak dahulu lagi.

Namun, tahukah anda kebanyakan kes keracunan yang terjadi adalah disebabkan pengambilan berlebihan sesuatu benda yang sepatutnya membantu tubuh kita?

Contohnya seperti air. Jika anda meminum air yang terlalu berlebihan juga boleh menyebabkan keracunan kepada sistem tubuh. Hampir kesemua benda di dunia ini boleh menjadi 'racun' jika diambil melebihi jumlah yang tertentu.

Selain itu, tahukah anda bahawa lebih banyak tumbuhan beracun berbanding yang boleh dimakan manusia? Ditambah pula dengan kes keracunan akibat disengat serangga dan haiwan yang mempunyai bisa. Ketagihan dadah juga merupakan penyumbang kepada jumlah kematian akibat keracunan ini.

Seakan tidak cukup dengan pelbagai cara kematian di dunia ini, segelintir orang memilih untuk menamatkan sendiri riwayat hidup mereka. Kekecewaan memainkan peranan penting mengapa sesetengah manusia memilih untuk mencabut nyawa mereka sendiri. Ada juga yang menyatakan mereka tidak lagi mempunyai alasan untuk meneruskan hidup.

Saban tahun, kes bunuh diri melibatkan remaja semakin meningkat. Cinta juga memainkan peranan dalam kes bunuh diri. Banyak kajian sains hari ini berusaha keras mencari punca sebenar seseorang manusia sanggup bertindak membunuh diri seterusnya meneroka jawapan terbaik bagi menghalang peningkatan perbuatan yang sangat merugikan ini.

Terlalu banyak kematian yang disebabkan oleh kemalangan. Walaupun kemalangan jalan raya merupakan penyumbang terbesar dalam jumlah kematian namun tidak dinafikan banyak lagi jenis kemalangan yang boleh berlaku walaupun anda telah mengambil langkah berjaga-jaga. Anda mungkin boleh berada di tempat dan waktu yang salah dan menjadi mangsa kemalangan yang pelik atau sukar diterima akal. Boleh jadi anda ditimpa kemalangan ketika sedang berbaring di atas katil di dalam rumah anda yang difikirkan lokasi paling selamat.

Melalui peredaran zaman, penyakit dan wabak menjadi penyebab kematian paling banyak walaupun digabungkan kesemua punca yang lain. Semakin kita maju di dalam evolusi industri, kita mencipta lebih banyak penyakit melalui pencemaran udara dan air.

Begitu juga dengan sisa buangan kita yang menjadi tempat pembiakan pelbagai jenis penyakit. Serangga dan tikus akan merebakkan penyakit dan mencetuskan wabak. Ada juga organisma hidup yang pada asasnya tidaklah begitu berbahaya namun jika digabungkan dengan sel manusia boleh menyebabkan kematian.


Ini Fungsi Dan Tugas Kementerian Dalam Negeri Yang Ramai Tak Tahu

Jawatan Menteri Dalam Negeri yang baharu baru sahaja diumumkan iaitu dipegang oleh bekas Timbalan Perdana Menteri, Tan Sri Muhyiddin Yassin.

Tidak seperti jawatan-jawatan menteri lain yang diketahui fungsinya berdasarkan nama kementerian itu sendiri, masih ramai yang tertanya-tanya apakah fungsi kementerian ini.

Jadi dengan iluminasi.com ingin berkongsikan mengenai fungsi dan tugas-tugas Kementerian Dalam Negeri yang boleh dirumuskan kepada 9 bidang utama, iaitu seperti yang berikut:

Fungsi utama kementerian ini adalah untuk memelihara, mengekal dan meningkatkan keselamatan dan ketenteraman awam daripada sebarang ancaman, sama ada dari dalam atau luar negara.

Kementerian ini juga menjalankan penguatkuasaan ketenteraman awam dan keselamatan dalam negeri.

Memastikan pengurusan daftar penduduk di negara ini teratur mengikut Perlembagaan negara. Ia termasuklah pendaftaran bayi selepas lahir dan sebagainya.

Memastikan pengurusan pengeluaran dokumen perjalanan, urusan keluar/masuk warganegara dan warga asing teratur serta pemberian pas yang bersesuaian kepada warga asing yang tinggal di negara ini selaras dengan akta dan peraturan imigresen.

Memastikan pengurusan pendaftaran pertubuhan serta persatuan-persatuan teratur mengikut undang-undang berkuat kuasa sedia ada. Seperti yang anda sedia maklum, setiap pertubuhan rasmi haruslah berdaftar dan ia berada di bawah bidang kuasa Kementerian Dalam Negeri.

Meningkatkan usaha membanteras bekalan, pengedaran dan penyalahgunaan dadah. Kementerian Dalam Negeri juga bertanggungjawab meningkatkan keberkesanan pencegahan, rawatan dan pemulihan penagihan dadah.

Mengawal selia dan menguatkuasakan aktiviti penerbitan, percetakan dan pengedaran bahan-bahan penerbitan; dan Memastikan kesahihan dan mencegah penyelewengan teks dan bahan Al-Quran.

Mengawal selia dan menguatkuasakan aktiviti penerbitan dan pengedaran filem. Ini bermakna segala penerbitan filem-filem di Malaysia akan dipantau oleh kementerian ini bagi menjamin tiada pelanggaran undang-undang berlaku.

Memastikan pengurusan sukarelawan yang cekap bagi memelihara keselamatan dan kesejahteraan negara, di samping bertindak sebagai 'mata dan telinga' Kerajaan serta menjalankan aktiviti-aktiviti kemasyarakatan dan sosioekonomi setempat.

Menteri Dalam Negeri juga bertanggungjawab dalam memastikan pelaksanaan hukuman dan penahanan yang selamat terhadap pesalah. Selain itu, peningkatkan keberkesanan program pemulihan terhadap pesalah juga berada di atas bahu kementerian ini.


5 Pemimpin Paling Tua Di Dunia

Menjadi pemimpin atau pemerintah bagi sesebuah kerajaan negara mahupun negeri bukanlah sesuatu yang mudah dan bukan semua orang mampu melakukanya. Jawatan tertinggi sesebuah kerajaan itu memerlukan seseorang yang mempunyai kriteria-kriteria tertentu untuk membolehkannya memimpin dengan baik.

Antaranya termasuklah kebijaksanaan, kepintaran, pengalaman, kejujuran dan banyak lagi. Di antara kesemua kriteria ini, pengalaman adalah sesuatu hanya boleh diperolehi dengan melalui liku-liku cabaran kepimpinan dan memerlukan masa yang agak lama.

Tanpa pengalaman, agak sukar untuk seseorang pemimpin itu untuk membezakan sesuatu yang baik atau buruk bagi kepimpinannya yang boleh memberikan kesan yang tidak baik.

Dengan itu iluminasi.com ingin kongsikan antara pemimpin-pemimpin yang paling berpengalaman di dunia, yang juga merupakan 5 pemimpin paling tua di dunia yang masih memegang jawatan.

Sheikh Sabah IV Ahmad Al-Jaber Al-Sabah dilahirkan pada 16 Jun 1929, merupakan pemimpin ke-5 paling tua di dunia yang masih berkuasa iaitu berusia 89 tahun. Beliau adalah pemerintah ke-15 dan juga Emir Kuwait yang ke-5, serta Panglima Angkatan Tentera Kuwait.

Sheikh Sabah dilantik memegang jawatan ini pada 29 Januari 2006 selepas mendapat pengesahan oleh Dewan Negara. Sebelum dilantik menjadi Emir Kuwait, beliau merupakan Menteri Luar Negeri Kuwait selamat 40 tahun dari tahun 1963 hingga 2003.

Semasa menjadi Menteri Luar Negeri, Sheikh Sabah telah memulihkan hubungan antarabangsa Kuwait selepas Perang Teluk. Beliau juga merupakan tunggak dalam memulihkan negara selepas Pencerobohan Iraq.

Beliau juga merupakan Timbalan Perdana Menteri Pertama semasa berkhidmat sebagai Menteri Luar Negeri.

Lahir pada 4 Februari 1928 dan kini berusia 90 tahun, Kim Yong-nam adalah pemimpin ke-4 tertua di dunia. Beliau memegang jawatan Presiden Presidium Majlis Tinggi Korea Utara sejak tahun 1998.

Presidium adalah jawatankuasa eksekutif di negara komunis. Sebelum itu, Kim berkhidmat sebagai Menteri Luar Negeri Korea Utara dari tahun 1983 hingga 1998. Beliau dipilih sebagai anggota Presidium Parti Pekerja Korea (WPK) pada tahun 2010.

Pemimpin ke-3 paling tua di dunia adalah Presiden Tunisia, Mohamed Beji Caid Essebsi, yang berusia berusia 91 tahun (lahir 29 November 1928). Sebelum dilantik sebagai Presiden Tunisia ke-5 pada Disember 2014, beliau telah berkhidmat sebagai Menteri Luar Negeri dari tahun 1981 hingga 1986.

Selain itu, Beji Caid juga merupakan Perdana Menteri Tunisia yang ke-18 dari Februari 2011 hingga Disember 2011. Beliau adalah pengasas parti politik Nidaa Tounes yang telah memenangi majoriti dalam pilihanraya parlimen 2014.

Pada Disember 2014, beliau telah memenangi pemilihan presiden yang biasa selepas Revolusi Tunisia, menjadikannya sebagai Presiden pertama yang dipilih secara bebas dan langsung dalam sejarah Tunisia.

Ratu England, Ratu Elizabeth II yang dilahirkan pada 21 April 1926 merupakan pemimpin kedua tertua di dunia ketika ini, dengan usia 92 tahun. Ratu Elizabeth II yang lahir di London, England merupakan anak pertama dari Raja George VI dan Ratu Elizabeth.

Raja George VI menaiki takhta selepas abangnya, Raja Edward VIII mencetuskan krisis perlembagaan pada Disember 1936, yang menjadikan Ratu Elizabeth II sebagai pewaris takhta.

Pada tahun 1947, Ratu Elizabeth II mengahwin Putera Phillip (Duke of Edinburgh), yang juga merupakan bekas putera Greece dan Denmark. Pasangan ini dikurniakan 4 orang anak iaitu Putera Charles, Puteri Anne, Putera Andrew dan Putera Edward.

Apabila bapanya meninggal dunia pada Februari 1952, Ratu Elizabeth II telah diangkat sebagai Ketua Komanwel dan ratu bagi 7 negara Komanwel bebas iaitu United Kingdom, Kanada, Australia, New Zealand, Afrika Selatan, Pakistan dan Ceylon.

Dan pemimpin tertua di dunia ketika ini, dan juga yang yang tertua ketika dilantik adalah Perdana Menteri Malaysia yang ke-4 dan ke-7, Tun Dr. Mahathir Bin Mohamad. Tun Dr Mahathir lahir di Alor Setar, Kedah.

Ketika dilantik sekali lagi sebagai Perdana Menteri Malaysia ke-7 pada 10 Mei 2018, Tun Mahathir berusia 92 tahun dan 305 hari, menjadikan beliau berada di tangga pertama senarai ini.

Sebelum menjadi perdana menteri ke-7, Tun Mahathir telah memberikan perkhidmatan dalam jawatan yang sama bermula pada 16 Julai 1981 sehingga perletakkan jawatannya pada 31 Oktober 2003.

Beliau yang memimpin Pakatan Harapan telah memenangi majoriti kerusi parlimen pada Pilihan Raya Umum ke-14 menewaskan parti pemerintah Barisan Nasional yang memegang tampuk kepimpinan tertinggi negara sejak merdeka daripada pihak British pada tahun 1957.